KBS kini kembali dengan drama thriller dan juga romantik iaitu “Born Again”! Rata-rata penonton meluahkan rasa teruja untuk melihat naskhah yang mengangkat tema kelahiran semula ini yang bersangkut-paut dengan masa sekarang.
Pengenalan “Born Again”
Daripada permulaan drama “Born Again”, penonton dapat melihat Jin Se-yeon menelusuri tepian jalan yang berangin sambil mempersoalkan sama ada pencarian cinta itu terletak kepada takdir. Apa yang tidak diketahui oleh wataknya ialah nasibnya sudah pun ditentukan daripada kehidupan sebelumnya.

Menerusi drama romantik dan thriller jenayah ini, Jin Se-yeon memegang dua watak termasuklah dua pelakon lelaki utama yang lain iaitu Jang Ki-yong dan Lee Soo-hyuk. Jiwa kesemua mereka saling mempunyai kaitan termasuklah daripada tahun 1980 dan juga masa sekarang di mana mereka kembali bertemu. Kehidupan lampau setiap watak ini saling mempunyai kaitan dan berselirat dalam perjalanan menemui cinta tidak kesampaian dan kehilangan yang menyakitkan.
Pada tahun 1980, Jin Se-yeon memainkan watak Jin Ha-eun iaitu seorang pemilik kedai buku yang mempunyai penyakit jantung dan memerlukan pemindahan segera. Pada dunia sekarang. Jung Sa-bin pula ialah seorang wanita yang suka menyelesaikan misteri menerusi kariernya sebagai pakar arkeologi.

Jang Ki-yong mula memainkan watak Kong Ji-cheol dalam kehidupan sebelumnya di mana lelaki ini sering didera secara fizikal dan mental oleh ayahnya yang berjiwa binatang. Lelaki ini yang terlampau dahagakan kasih sayang sehingga sanggup membunuh untuk mendapatkannya. Pada ketika itu, Ji-cheol mencintai Ha-eun iaitu satu-satunya wanita yang baik dengannya dan kini dia membawa watak sebagai Cheon Jong-beom iaitu seorang pelajar perubatan.

Dalam kehidupan lampau, Lee Soo-hyuk membawa watak Cha Hyeong-bin, seorang detektif yang mahu mengahwini dan melindungi Ha-eun. Dalam dia sedang mengejar pembunuh bersiri yang mempunyai kaitan dengan Kong Ji-cheol, tanpa sedar ia juga berkait dengan Ha-eun yang sedang berusaha untuk mendapatkan rawatan bagi menyelamatkan nyawanya. Membawa watak sebagai Kim Soo-hyeok pada kehidupan sekarang, dia merupakan seorang pendakwa raya yang percaya bahawa penjenayah tidak akan berubah.

Bukan sahaja plot cerita yang membawa penonton ke kehidupan lampau dan juga masa sekarang tetapi “Born Again” juga sarat dengan kisah romantik tentang kelahiran semula sebelum mencampak anda ke lembah kajian thriller jenayah dalam sekelip mata sahaja.
Untuk menyelesaikan takdir mereka yang berselirat, karakter pada masa sekarang perlu menerima kisah hitam daripada kehidupan sebelumnya. Tidak mengetahui apa yang terjadi suatu ketika dahulu mungkin merupakan suatu yang baik kerana apa yang pernah berlaku mungkin akan menyerabutkan segalanya.
Reaksi penonton
Rata-rata penonton sepertinya teruja dengan tema kelahiran semula ini kerana setia babak masa kini yang dikaitkan dengan masa lampau membuatkan mereka tak senang duduk kerana sedikit demi sedikit kisah kesemua watak utama ini mula terbongkar.
Pun begitu, dalam penonton sibuk memuji jalan ceritanya tetapi terdapat juga segelintir netizen yang mempersoalkan barisan pelakon yang dipilih untuk menerajui drama ini. Mungkin disebabkan kisahnya yang berat, penonton tidak dapat merasai lakonan yang baik daripada Jin Se-yeon dan Lee Soo-hyuk. Tambahan pula, mereka sering mempunyai kontroversi mengenai mutu lakonan yang kurang menyengat.

Rating “Born Again” ini pada episod pertamanya mencatat angka 3.7% dan 4.1% yang merupakan satu pencapaian yang baik bagi drama baru. Pun begitu, sedikit mengecewakan apabila catatan itu turun mendadak ke 2.4% dan 2.8% pada episod keduanya.
Tonton “Born Again” menerusi saluran KBS pada setiap Isnin dan Selasa!

SUMBEROSEN

Drama Thriller ‘Born Again’ Ungkap Kisah Kelahiran Semula Yang Berselirat, Catat Rating Baik Pada Episod Awal!


Han Ga-in berkongsi bahawa dia mahu kalahkan suaminya. Kenapa pula…

ARTIKEL BERKAITAN
"Anak-Anak Adalah Harta Saya" - Pernah Alami Keguguran, Han Gain Ulas Soal Rawatan Persenyawaan IVF

Kenyataan itu dikeluarkan oleh Han Gain dek kerana dia kini mahu merangkul gelaran “Ratu Dunia Hiburan”. Han ga-in baru sahaja kembali ke industri hiburan apabila tampil dalam satu siri program hiburan selepas 4 tahun lamanya.Dia kini bakal tampil dalam “Sing For Gold” yang bakal bermula bersiaran pada 25 September. Han Ga-in bakal menjadi pengurus kumpulan koir dalam program ini yang mana ia akan menunjukkan proses bagi oemilihan kumpulan koir.
Penyanyi Park Jin-young, komposer Kim Hyung-seok, penyanyi Lee Mu-jin dan juga penari Lia Kim adalah antara mereka semua yang bakal membentuk satu kumpulan koir untuk bertanding dalam “International Choir World Cup”.

Dek kerana program ini bakal bersiaran seiring dengan rancangan hiburan “2 Days 1 Night Season 4” yang menampilkan suaminya sendiri, Yeon Jung-hoon, Han Ga-in mula menunjukkan sisi kompetitifnya.Han Ga-in berkata,
Saya akan berusaha keras untuk memastikan rancangan “Sing For Gold” akan turut berdiri setanding dengan rancangan suami saya, walaupun saya tahu rancangan itu sudah mempunyai peminatnya tersendiri. Saya nak kalahkan suami saya.
Wah… bersemangat ye Han Ga-in!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Club

Sasar Jadi ‘Ratu Hiburan’, Han Gain Sertai ‘Sing For Gold’


Akhirnya, bahagian 2 “The Glory” bakal menemui penonton hari ini!

ARTIKEL BERKAITAN
"3 Hari Makan Pisang Je.." - Song Hyekyo Kongsi Persiapan Babak Buka Baju Dalam 'The Glory'

Baru-baru ini, para pelakon seperti Song Hye-kyo, Jung Sung-il, Cha Joo-young, Kim Gun-woo, dan Kim Hieora telah menyertai satu sidang media rasmi untuk mempromosikan bahagian 2 “The Glory”, bersama penulis dan pengarah Kim Eun-sook serta Ahn Gil-ho.
Bertemu dengan penonton yang sudah pun menonton episod 9 dan 10 lebih awal, penulis Kim Eun-sook berkata,

Adakah awak menikmati episod 9 dan 10? Ia akan menjadi lebih menarik bermula dari episod 11. Masih ada 6 episod lagi dan ia akan menjadi lebih menyeronokkan dari apa yang baru awak lihat.
Kemudian, pengarah Ahn Gil-ho turut menambah keterujaan penonton dengan menjelaskan,
Semasa mengerjakan bahagian 2, saya meminta pendapat kakitangan dan mereka berkata bahawa episod 10 lebih menyeronokkan dari episod 9 dan episod 11 lebih mendebarkan dari dua episod sebelumnya.

Tambah pengarah lagi dengan menjanjikan pengakhiran yang sempurna buat “The Glory”,
Secara peribadi, saya rasa episod 16 akan menjadi yang paling menarik.
Jangan lupa tonton bahagian 2 “The Glory” bakal ditayangkan pada 10 Mac hari ini di Netflix, jam 4 petang!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERXports News

“Episod 16..” – Bikin Meremang, Pengarah Beri Klu ‘The Glory’ Bakal Tamat Dengan Sempurna


Tiada angin, tiada ribut, nama beberapa selebriti yang sedang menjalani latihan ketenteraan kini terpalit dengan satu kontroversi.

ARTIKEL BERKAITAN
Jang Kiyong Sertai Muzikal Tentera 'A Song Of Meissa' Bersama Chanyeol EXO

Menerusi pendedahan seorang individu di Twitter, dakwanya, beberapa selebriti yang menyertai muzikal ketenteraan iaitu “Blue Helmet: Song Of Meissa” telah menjalani aktiviti peribadi semasa dalam latihan itu.
Tulisnya,

Saya ingin mendedahkan parti hari jadi buat Jang Ki-yong yang dijalankan di Dewan Konsert Jeonju ketika muzikal pada 7 haribulan.
Jelasnya,
Semasa tempoh persembahan itu, parti hari jadi Jang Ki-yong telah berlangsung du sebuah kafe kecil di Dewan Yeonji. Kemudian, pada pagi 7 haribulan, para tentera dan ketua unit datang untuk mengambil barang sokongan selain Jang Ki-yong dan staf lain turut melawat kafe itu. Dia turut mengadakan perjumpaan peminat dengan 20 hingga ke 30 orang untuk menyapa mereka dan juga ahli keluarganya.

Tambah individu itu lagi,
Bukan sahaja Jang Ki-yong, Hyojin ONF, Inseong ONF dan Chanyeol EXO mempunyai telefon bimbit malah mempunyai cuti peribadi tanpa had pada hari biasa kecuali jika ada persembahan pada hari berkenaan. Mereka turut keluar minum hingga ke malam.
Walau bagaimanapun, entri di Twitter ini dilihat hilang tak lama selepas pendedahan itu dilakukan.
Tidak mahu mengeruhkan keadaan, pihak muzikal itu memberi penjelasan lanjut bagi menafikan segala dakwaan tidak berasas itu,
Pada 7 haribulan, ketika konsert Jeonju, ramai peminat yang mengerumuni Jang Ki-yong kerana hari jadinya.  Disebabkan oleh hadiah yang banyak, Jang Ki-yong memilih untuk menolak menerima kesemuanya.

Ulas pihak muzikal itu mengenai cuti tanpa sebab pula,
Kesemua mereka memuat naik foto harian semasa sedang dalam percutian peribadi.
Akhiri wakil itu,
Kini, kesemua tentera yang muncul dalam muzikal ketenteraan ini sedang menjalankan tugas mereka dengan bertanggungjawab sehingga ke akhir jadual persembahan. Saya berharap agar hal seperti ini tidak akan mengganggu mereka yang sedang menjalankan tugas secara berhemah.
Tak baik tuduh je..
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTop Star News

Ini Cerita Sebenar Di Sebalik Tuduhan Jang Kiyong & Selebriti Lain Cuti Sewenangnya Ketika Latihan Tentera


Baru-baru ini, Cha Eun-woo telah terlibat dengan satu temu bual bersama Starnews, di mana dia berkongsi tentang Anugerah Emotif yang dimenanginya di acara ‘2021 Asia Artist Awards’.
Mengimbau kembali masa itu, Cha Eun-woo berkongsi,

Saya amat gembira memenangi anugerah itu sebagai penyanyi dan sebagai pelakon. Sungguh bermakna apabila ahli mengucapkan tahniah kepada saya di hadapan saya. ‘Emotif’ bermaksud bahawa saya telah menyampaikan emosi saya kepada orang ramai. Saya akan menjadi seorang pelakon dan penyanyi yang akan menyampaikan lebih banyak emosi.

Dia mendedahkan bahawa dia teragak-agak untuk muncul dalam “True Beauty” pada awalnya. Menurutnya,

Sebenarnya saya rasa tertekan untuk memainkan watak yang sudah ada watak asli. Namun, saya mahu menunjukkan sisi baharu saya, dan saya memainkan peranan itu semasa berbincang dengan penulis dan pengarah.

ARTIKEL BERKAITAN
Kim Namgil, Lee Dahee & Cha Eunwoo Sah Terajui Drama Pengusiran Roh 'Island'

Sementara itu, Cha Eun-woo sedang menjalani penggambaran bagi drama akan datang “Island”. Ia merupakan drama fantasi baharu berdasarkan webtoon dengan nama yang sama dan turut dibintangi Kim Nam-gil, Lee Da-hee dan Sung-hoon. Katanya,

Saya sangat seronok di tapak penggambaran, dan memang seronok memainkan watak Yo-han. Kami pelakon semua sangat rapat juga. Saya perlu pergi menembak di Pulau Jeju sekali lagi, jadi semua minat saya berkisar di Pulau itu sekarang.
Dia juga menambah,
Saya sentiasa mahu mempamerkan imej baharu. Saya selalu menunjukkan imej saya yang satu ini. Daripada sentiasa mendapat perhatian untuk penampilan saya, saya mahu menunjukkan sisi baharu saya juga.
Pada akhir temu bual, Cha Eun-woo turut berkongsi impiannya,
Impian saya adalah untuk masuk ke Hollywood. Sekarang semua kandungan dikeluarkan di seluruh dunia, bukan? Jadi saya mahu mengalami perkara yang lebih besar di tempat baharu.

Memang berbakat kan Cha Eun-woo, menyanyi boleh, berlakon pun boleh!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

“Saya Nak Masuk Hollywood” – Cha Eunwoo Kongsi Impian & Ulas Drama ‘Island’ Akan Datang


Baru sahaja memasuki 4 episod, namun “The One And Only” menunjukkan rekod yang merisaukan.
Drama romantik emosional ini membawa kisah tiga wanita menghidapi sakit yang boleh membawa maut yang bertemu di pusat penjagaan hospital. Mereka membuat keputusan untuk mengalahkan seorang lelaki jahat sebelum menemui ajal – tapi ketika usaha itu, mereka berkenalan dengan seseorang yang bermakna dalam kehidupan mereka.

Meskipun bermula baik dengan rating dalam lingkungan 2% pada awalnya, drama lakonan Ahn Eun-jin, Joy Red Velvet dan Kang Ye-won ini mencatatkan rekod terendah pada episod terbarunya. Lebih menyedihkan ianya jatuh ke lingkungan bawah 1% iaitu 0.53%.

Walaupun teraju utamanya termasuk Kim Kyung-nam menunjukkan bakat lakonan yang baik, sepertinya plot yang dipaparkan agak berat untuk diterima ramai.
Apa pendapat korang?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoy News 24

Baru 4 Episod, Rating ‘The One And Only’ Jatuh Ke 0%


Penyanyi IU baru-baru ini membimbangkan peminat selepas dia menghadiri majlis perkahwinan penyanyi Lee Ji-hoon. Dilaporkan dia pergi menyanyikan lagu untuk Lee Ji-hoon dan isterinya, Ayane, sebagai ucapan tahniah.
Bagaimanapun, apa yang mengejutkan ramai ialah Lim Chang-jung, yang turut menyanyikan lagu tahniah untuk pasangan itu, disahkan dijangkiti COVID-19 sehari selepas majlis perkahwinan.

IU serta kakitangannya terus pergi melakukan ujian. Pada 11 November 2021, dilaporkan oleh EDAM Entertainment bahawa IU telah diuji negatif.
Kenyataan berikut telah dikeluarkan:

Hello. Ini EDAM Entertainment.
Pada 8 November, kami menerima laporan bahawa seseorang daripada majlis perkahwinan seorang kenalan, yang dihadiri IU, didapati positif COVID-19.
Pada masa dan lokasi yang tepat, IU menyanyikan lagu tahniah sambil memakai pelitup muka dan meninggalkan lokasi sejurus selepas menyanyi. Dia tidak bertembung dengan kes yang disahkan positif.
Namun begitu, sebagai langkah pencegahan, IU dan kakitangan lain yang hadir di lokasi telah menjalani ujian PCR pantas. IU dan semua kakitangan menerima keputusan negatif.
IU akan terus mengikuti semua garis panduan kuarantin, dan kami akan melakukan yang terbaik untuk menjaga keselamatan dan kesihatan artis kami. Terima kasih.

Nasib baik IU negatif. Jaga diri semua.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Meski Kontak Rapat, IU Sah Negatif Covid Setelah Hadiri Majlis Kahwin Lee Jihoon


Umum pasti mengetahui bahawa Lee Kwang-soo sedang menjalinkan hubungan dengan pelakon Lee Sun-bin.

ARTIKEL BERKAITAN
"Saya Takut Kalau.." - Lee Kwangsoo Dedah Risau Jadi Ahli 'Running Man' Atas Sebab Ini

Terbaru, Lee Sun-bin telah muncul dalam program radio “Kim Shin Young’s Noon Song of Hope” sebagai tetamu, bagi mempromosikan musim kedua dramanya “Work Later, Drink Now”.
Khususnya ketika sesi iklan, suara Lee Kwang-soo tiba-tiba muncul. Mendengar suara teman lelakinya, Lee Sun-bin terus ketawa.

Meskipun DJ radio Navi cuba meneruskan program dengan tenang, Lee Sun-bin nampaknya tidak dapat berhenti ketawa. Navi bertanya kepada pelakon itu,
Awak ok? Kenapa awak ketawa sekuat itu?

Lee Sun-bin menjawab,
Saya sangat terkejut.
Navi kemudian menjelaskan,
Kami juga terkejut. Kami tidak rancang semua ini. Ia muncul secara semula jadi.
Alala comel je dorang ni.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Sedang Bercinta, Ini Reaksi Lee Sunbin Dengar Suara Lee Kwangsoo Ketika Siaran Langsung


Netflix sentiasa berada di hadapan dalam memberikan kandungan Korea terbaik kepada penontonnya. Sebab itu, peminat K-Drama pastinya bersorak gembira kerana laman penstriman popular itu bakal menyajikan 4 drama baru bermula Mei nanti.
Mine | 8 Mei

“Mine” membawa kisah dua wanita kuat yang merupakan menantu kepada keluarga kaya. Melawan kekangan dan jangkaan yang ditetapkan masyarakat, kedua wanita ini bekerja untuk mendapat hak mereka.

Mad For Each Other |10 Mei

Sukakan drama romantik? Nampaknya “Mad For Each Other” memang dicipta buat anda. Noh Hwi-oh (Jung Woo) dan Lee Min-kyung (Oh Yeon-seo) mempunyai masa lampau yang menyakitkan tersendiri semasa pertama kali berjumpa. Dan keduanya turut mengalami masalah emosi seperti kesukaran mengawal kemarahan dan kerisauan yang melampau. Semakin mengenali satu sama lain, mereka mula memahami diri masing-masing dan akhirnya jatuh cinta.
Move To Heaven | 14 Mei

“Move To Heaven” membawa kisah Cho Sang-gu (Lee Je-hoon) dan Han Geu-ru (Tang Jun-sang) yang bekerja bersama-sama sebagai ‘pembersih trauma’. Geu-ru yang mengalami simptom Asperger mengajar penjaga barunya, Sang-gu mengenai cara untuk membersih dan mengemas barangan milik orang yang sudah tiada secara terhormat. Dengan cara ini, mereka membantu menyusun perpindahan terakhir si mati dan menyampaikan mesej yang ditinggalkan mereka.
Racket Boys | Mei

Sesiapa yang gemar drama mengenai anak muda, anda pasti tidak mahu terlepas menonton “Racket Boys”. 16 lelaki dan gadis bergabung dalam mengejar impian mereka sebagai bintang sukan badminton. Terdiri daripada watak yang pelbagai, antaranya pemain besbol, seorang yang sukakan perhatian, raja fesyen, si mulut banyak dab banyak lagi. Drama ini bakal menampilkan barisan pelakon baru seperti Tang Jun-sang, Son Sang-yeon, Choi Hyun-wook, Kim Kang-hoon, Lee Jae-in dan Lee Ji-won.
Jangan lupa langgan Netflix untuk layan kesemua drama hebat ini!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Pelbagai Genre, 4 K-Drama Baru Bakal Temui Anda Secara Eksklusif Di Netflix Pada Mei Ini


Makanan ringan yang sedap memang banyak kat Malaysia ini. Bayangkan sejak daripada kecil kita dah diperkenalkan dengan setiap satu daripadanya. Kalau tak jumpa dekat kedai runcit mesti ada jual dekat depan sekolah kan? Antara ‘jajan’ yang menjadi kegemaran kita ialah keropok ‘Toki’, keropok perisa durian, ‘Choki Choki’, lollipop dan pelbagai lagi. Tapi keropok yang paling disukai sampai sekarang ialah ‘Super Ring’. Sedap sungguh sampai penuh jari dengan pewarna jingganya itu.
Ingatkan orang Malaysia sahaja yang tergila-gilakan ‘Super Ring’ tetapi ia juga menjadi kesukaan kumpulan K-Pop terkenal di seluruh dunia iaitu Blackpink. Tapi yang spesifiknya, ia digemari oleh Jennie dan Jisoo!

Lihat sajalah muka gembira kedua-dua mereka apabila terjumpa dengan snek itu di para-para kedai serbaneka 7-Eleven di Malaysia. Pada ketika video ini dirakam, mereka sedang berada di sini bagi berjumpa dengan peminat tempatan menerusi konsert jelajah Blackpink.

cerita dia time concert blackpink kat malaysia, jensoo singgah 7e then nampak super ring ni diorang kata pernah makan time kat singapore hmm comel la ok bye pic.twitter.com/SH0fsBOysN

— fallin’ light

Dek Digemari Oleh Jennie & Jisoo Blackpink, Tular Gambar ‘Super Ring’ Mula Dijual Di Korea!


Walaupun sudah lebih seminggu tamat, namun “Twenty Five, Twenty One” terus menjadi bualan ramai.

ARTIKEL BERKAITAN
"Saya Merengek Minta Ending Ditukar" - Kim Taeri Ulas Kesudahan 'Twenty Five, Twenty One'

Terbaru, tvN telah meriliskan klip pendek di mana ia mengumpulkan kesemua babak yang menggunakan khidmat suntingan efek grafik (CGI) di dalam drama itu.
Antaranya ialah perubahan musim di mana pokok kering dihiasi dengan bungan sakura dan perjalanan dalam bas sebenarnya hanya menggunakan layar hijau di mana latar belakang di sunting dengan gambar jalan seperti sedang bergerak.

Rata-rata penonton nyata terkejut melihat pendedahan ini memandangkan ia adalah sesuatu yang nampak ‘real’ bagi mereka. Bahkan siapa sangka babak semudah itu turut memerlukan khidmat suntingan CGI.

Antara komen mereka,
Saya dah lah tak puas hati dengan endingnya, dah kenapa muat naik kompilasi CGI pula.

Muat naik sahaja lah di sebalik tabir pelakon.

Saya suka pemandangan seperti ini!

Tak sangka ada banyak CGI yang diselitkan.

Melihatkan klip ini, para pelakon memang hebat.

Pasti staf yang menguruskan CGI telah bersusah-payah. Hebat betul.
Dahsyat kan suntingan mereka? Sampai langsung tak perasan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

“Tak Sangka Betul..” – Penonton Kagum Lihat Efek Grafik Realistik Dalam ‘Twenty Five, Twenty One’


Sudah pun menemui ajalnya dek ketamakan penduduk di Hera Palace, ada teori mengatakan bahawa watak Min Seol-ah yang dilakonkan oleh Jo Soo-min akan buat kembali dalam musim kedua “The Penthouse”. Eh??
Perkara ini menjadi perbincangan hangat di sebuah laman komuniti Korea apabila watak gadis itu dilihat tersenarai sebagai antara barisan pelakon dalam musim terbaru drama popular ini.

Disebabkan itu, ramai yang beranggapan bahawa mungkin Min Seol-ah akan dihidupkan semula memandangkan penulis “The Penthouse” ini terkenal kerana pernah membawa kembali watak yang sudah tiada dalam drama yang ditulis sebelum ini.

Bahkan ada juga yang menebak mungkin Min Seol-ah kekal disenaraikan sebagai barisan pelakon dalam musim kedua tersebut kerana dia bakal muncul dalam babak ‘flashback’ sahaja.

Apa pun, sama-sama kita nantikan magis yang bakal disajikan kepada penonton “The Penthouse” untuk musim kedua ini.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERInsight

Ada Dalam Senarai Pelakon ‘The Penthouse 2’, ‘Mendiang’ Min Seolah Ditebak Hidup Balik Nanti?


Setelah pelbagai khabar angin sebelum ini, HYBE akhirnya telah mendedahkan keputusan mengenai aktiviti khidmat tentera BTS.

ARTIKEL BERKAITAN
"Saya Kerjasama Dengan Seseorang.." - Selepas J-Hope, Jin BTS Umum Akan Lancar Album Solo

Pada 17 Oktober, BIG HIT MUSIC mengumumkan bahawa ahli tertua BTS iaitu Jin, telah membatalkan permintaannya untuk menangguhkan aktiviti khidmat tentera. Idola itu membuat keputusan untuk menyertai tentera mengikut prosedur pendaftaran Pentadbiran Tenaga Kerja Tentera.
Dengan ini, ahli lain juga akan turut sama menjalankan perkhidmatan ketenteraan secara berurutan mengikut perancangan mereka.

Berikut adalah kenyataan penuh yang dikeluarkan agensi:

BIGHIT MUSIC dengan bangganya mengumumkan hari ini bahawa ahli BTS sedang bergerak ke hadapan dengan rancangan untuk memenuhi perkhidmatan tentera mereka. Selepas konsert di Busan, setiap ahli akan memulakan aktiviti solo dan berbesar hati untuk berkhidmat.
Sejak BTS ditubuhkan pada sepuluh tahun yang lalu, kumpulan itu telah melonjak kepada kejayaan antarabangsa, memecahkan rekod dan mengembangkan K-Pop ke stratosfera global. Ahli Jin akan memulakan aktiviti khidmat tentera sebaik sahaja jadual debut solonya selesai pada penghujung Oktober. Dia kemudian akan mengikuti prosedur pendaftaran kerajaan Korea. Ahli lain merancang untuk menjalankan perkhidmatan ketenteraan berdasarkan rancangan individu mereka sendiri. Kedua-dua syarikat dan ahli BTS tidak sabar-sabar untuk berkumpul semula sebagai sebuah kumpulan, sekitar tahun 2025 berikutan komitmen perkhidmatan mereka.
Dengan pengeluaran album antologi pertama mereka awal tahun ini, ia membuka laluan untuk membolehkan ahli meluangkan sedikit masa untuk meneroka projek individu. Sebagai sebahagian daripada keluarga HYBE, kami menyokong dan menggalakkan artis kami dan amat berbangga bahawa mereka masing-masing kini mempunyai masa untuk meneroka minat unik mereka dan menjalankan tugas mereka dengan berkhidmat kepada negara yang mereka panggil rumah.
Album terbaru mereka ‘Yet To Come (The Most Beautiful Moment)’ adalah lebih daripada lagu, ia adalah janji. Masih banyak lagi yang akan datang pada tahun-tahun hadapan daripada BTS.

Selamat berkhidmat Jin!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERKorea Economic Daily

Bermula Dengan Jin, HYBE Umum Pelan Pendaftaran Khidmat Tentera BTS


Secara tiba-tiba, terdapat khabar angin yang bertiu mengatakan bahawa terdapat seorang pelakon lelaki hebat telah disaman dek mengelak daripada membayar cukai.
Pada 4 November, beberapa laporan media menyampaikan bahawa Perkhidmatan Cukai Kebangsaan (NTS) telah menjalankan siasatan berkenaan cukai terhadap 38 orang yang disyaki mengelak daripada membayarnya. Daripada angka tersebut, seorang selebriti yang dikhabarkan merupakan seorang pelakon lelaki popular.

NTS kemudiannya mendedahkan bahawa mereka akan menyiasat selebriti yang membeli hartanah mewah dan pemilik yang menderma dana syarikat secara haram atau tidak betul.
Menurut laporan itu lagi, pelakon popular itu dikenali sebagai seseorang yang membina syarikat sendiri di bawah nama keluarga sendiri selain menandatangani kontrak eksklusif dengan agensi tersebut. Pelakon itu juga dikatakan menggunakan perbezaan di antara cukai korporat dan kadar pendapatan untuk individu berpendapatan tinffi bagi mengurangkan jumlah pendapatannya dan meningkatkan pendapatan agensi bagi membayar cukai yang lebih kurang.

Bukan itu sahaja, dia juga menggunakan kenderaan mewah dan kad korporat di bawah nama agensi tersebut yang secara tak langsung dianggap sebagai perbelanjaan syarikat dan mengurangkan cukai korporat. Malah dia turut membayar gaji pekerjaan kepada saudara yang sebenarnya tidak melakukan apa-apa kerja pun.

Walaubagaimanapun, identiti pelakon ini masih lagi tidak jelas, Namun netizen Korea telah membuat spekulasi dan menamakan beberapa calon yang mungkin padan dengan kisah ini. Termasuklah pelakon dengan nama bermula Ha dan Lee (tetapi ia hanyalah tebakan dan bukan yang sahih).
Sama-sama kita nantikan berita lanjut mengenai hal ini.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest.

SUMBERXSports News

Elak Cukai Dengan Bernaung Di Bawah Agensi Keluarga, Netizen Korea Tebak Identiti Pelakon Lelaki Top


Dalam kehidupan setiap manusia, perkahwinan merupakan titik permulaan baru dalam kehidupan mereka bersama pasangan.

ARTIKEL BERKAITAN
Dari Set Drama Ke Jinjang Pelamin, 7 Pasangan Ini Sudah Berkahwin Dalam Kehidupan Sebenar

Begitu juga dengan beberapa selebriti Korea yang telah pun berkahwin dengan pilihan hati mereka.
Dalam artikel kali ini, KimchiDaily ingin berkongsi 6 selebriti wanita Korea yang telah memasuki alam perkahwinan dengan pasangan mereka yang merupakan golongan elit.

1. Jun Jihyun

Pelakon yang popular dengan drama “My Love From The Star” iaitu Jun Ji-hyun telah pun berkahwin dengan pilihan hatinya, Choi Jun-hyeok. Suaminya merupakan cucu kepada seorang pereka hanbok terkenal di Korea dan keluarganya mempunyai saham terbesar dalam Alpha Asset Management yang diusahakan oleh ayahnya sendiri.

Kalau korang nak tahu, mereka berdua merupakan bekas pelajar di Sekolah Rendah Eonbuk. Ada yang menyatakan bahawa pasangan tersebut mula menjalinkan hubungan pada Disember 2011 dan berkahwin pada April 2012.
2. Lee Siyoung

Pelakon yang seterusnya adalah Lee Si-young, seorang pelakon yang terkenal dalam drama “Sweet Home” dan juga seorang pempengaruh di TikTok.
Dia telah berkahwin dengan seorang perusahaan perniagaan yang berjaya iaitu Cho Seung-hyun. Untuk maklumat, suami kepada pelakon wanita popular itu mempunyai beberapa francais restoran dan juga bar atas bumbung yang berjaya. Cho Seung-hyun mula membina perniagaannya dari bawah sejak berusia 20-an.
3. Han Chaeyoung

Kalau korang tonton drama “Boys Over Flower”, korang mesti teringat pelakon Han Chae-young yang memegang watak sebagai Min Seo-hyun.
Ha, pelakon ini juga telah berkahwin dengan pilihan hatinya iaitu Choi Dong-joon yang berasal dari keluarga yang kaya. Mereka telah berkahwin pada tahun 2007 dan kini suaminya merupakan naib presiden Medcare Korea dan juga Ketua Pegawai Eksekutif di sebuah syarikat teknologi HBK.
4. Park Jiyoon

Seterusnya adalah penyanyi Park Ji-yoon yang popular dengan lagunya iaitu “Adult Ceremony”.
Kalau nak tahu, Park Ji-yoon telah berkahwin dengan naib presiden reka bentuk di KakaoTalk iaitu Cho Soo-young yang kini merupakan seorang CEO di syarikat tersebut.
5. Lee Hyeyoung

Pelakon dan penyanyi iaitu Lee Hye-young turut berkahwin dengan pilihannya iaitu Boo Jae-hoon yang merupakan pengasas bersama MBK Partners, salah satu syarikat terbesar dalam kewangan pada tahun 2011.
Walaupun kerjayanya dahulu sudah mampu untuk menampung kehidupan namun selepas berkahwin, kehidupannya semakin bertambah senang kini. Sedikit info, perkahwinan Lee Hye-young ini merupakan perkahwinan yang kedua buat dirinya.
6. Kim Heesun

Terakhir adalah pelakon Kim Hee-sun. Kalau korang nak tahu, pelakon ini pernah membintangi drama di Netflix iaitu “Tomorrow”.
Ramai yang tertanya-tanya tentang kehidupan percintaan Kim Hee-sun dan akhirnya pada tahun 2007, pelakon itu telah berkahwin dengan pilihan hatinya iaitu Park Joo-young yang berasal dari keluarga kaya dan juga merupakan seorang usahawan.
Semoga berbahagia!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERThe Korea Times

Seperti Dalam Drama, 6 Selebriti Wanita Korea Ini Berkahwin Dengan Golongan Elit


Korang dah layan belum episod pertama “Big Mouth” di Disney+?
Ia adalah drama noir yang membawa kisah seorang peguam kelas ketiga Park Chang-ho (Lee Jong-suk), yang tanpa sengaja mengendalikan sebuah kes pembunuhan yang membuatkannya berubah menjadi penipu dipanggil ‘Big Mouth’ dalam sekelip mata sahaja. Bagi meneruskan kelangsungan hidup dan menyelamatkan keluarganya, dia perlu membongkarkan konspirasi besar dalam kalangan kelas atasan yang berpengaruh.

Menerusi satu sidang media, pelakon utama “Big Mouth” iaitu Lee Jong-suk, Yoona, Ok Ja-yeon, Kim Ju-hun, Yang Kyung-won dan pengarah Oh Choong-wan telah berkongsi pelbagai kisah mengenai drama itu.

Suami isteri terpisah
Rasanya ramai yang menantikan keserasian Lee Jong-suk dan Yoona kan? Tapi sepertinya watak mereka akan lebih banyk terpisah daripada bersama. Ulas Lee Jong-suk,
Nampaknya ramai yang mempunyai jangkaan tinggi buat keserasian pengantin baru dari kami. Tapi untuk aspek itu, mungkin akan ada yang kecewa. Kisah ini berkembang dengan kami terpisah secara fizikal. Tak banyak babak di mana kami berlakon sekali. Kami memainkan watak sendiri di tempat masing-masing.
Yoona juga meluahkan rasa kecewa dek kekurangan watak mereka bersama namun dia menjelaskan bahawa penonton dapat melihat gandingannya dan Lee Jong-suk dalam babak ‘flashback’.

Penuh plot twist
Ternyata menyeronokkan, pengarah Oh Choong-wan menjelaskan bahawa “Big Mouth” ialah sebuah nakshah yang dinantikannya meskipun sudah empat kali mengarah drama lain.
Pusingan dan arah yang tak dijangka, lakonan baik pelakon, sepertinya ia menjadi sebuah drama yang bersinar semasa saya menontonnya. Saya harap anda seronok menontonnya.

Respon penonton
Lakonan Lee Jong-suk sememangnya tidak diaragui semua! Malah dia kelihatan sesuai membawa watak seorang peguam bernama Park Chang-ho yang menghadapi kesukaran dalam kerjaya dan juga keluarga. Bukan itu sahaja, watak Go Mi-ho yang diterajui Yoona turut menjadi bualan semua kerana persoanliti yang dekat dengan penonton.
Untuk episod pertama, drama MBC ini berjaya meraih rating tinggi sebanyak 6.2% meskipun bertanding secara sengit dengan naskhah di saluran lain. Bakan ia merupakan drama yang paling ramai penonton bagi tayangan malam Jumaat-Sabtu.
Siapa yang mahu menonton episod pertama “Big Mouth”, korang perlu melanggan Disney+ bagi mendapatkan tayangan secara pantas dengan sari kata.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERDisney+

Gandingan Lee Jongsuk & Yoona Menjadi, Penonton Puas Hati Tonton Episod Awal ‘Big Mouth’


Selepas Jin, Suga adalah ahli BTS yang seterusnya akan sertai latihan khidmat tentera.

ARTIKEL BERKAITAN
"Ada Lebih 100 Karya Seni" - Macam Muzium, RM BTS Dedah Rumah Mewah Buat Kali Pertama

Terbaru pada 13 Disember, Ilgan Sports melaporkan bahawa apabila Suga mendaftar di latihan tentera nanti, dia mungkin akan ditugaskan sebagai pekerja perkhidmatan awam dan bekerja di pejabat kerajaan.
Juga dilaporkan, Suga adalah satu-satunya ahli BTS yang tidak menjalankan tugas aktif ketika khidmat tentera, kerana kecederaan bahu yang dialaminya pada 2020 lalu.

Tidak lama kemudian, Big Hit Music tampil memberi respon mengenai laporan berkenaan. Jelas agensi,

Sukar untuk mengesahkan laporan berikut. Kedua-dua syarikat dan ahli berharap BTS akan dapat mempromosikan sebagai kumpulan penuh pada 2025.
ARMY pun mengharapkan perkara yang sama!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTV Report

“Syarikat & Ahli Berharap BTS Dapat Bersatu Sebagai Kumpulan Penuh Pada 2025” – Big Hit Music


Korang tahu tak ada filem baru yang sedang ditayangkan di Netflix kini?

ARTIKEL BERKAITAN
2 Tahun Sepi, Park Seojoon Akan Temui Penonton Dalam 5 Projek Berbeza Pada Tahun Ini

Pada 20 Januari, “Jung_E” iaitu sebuah filem fiksyen sains telah mula disiarkan menerusi Netflix.
Untuk pengetahuan, filem tersebut mengisahkan tentang orang yang cuba bertempur untuk membangunkan kecerdasan buatan (AI), dengan mengklonkan otak tentera upahan legenda Jung Yi (Jung E). Mereka melakukan ini dengan harapan dapat menamatkan perang di tempat perlindungan, iaitu tempat di mana mereka berhijrah selepas meninggalkan bumi yang telah musnah akibat perubahan iklim.

Menakjubkan, kerana hanya sehari selepas tayangan, naskhah tersebut telah berjaya menduduki tempat pertama dalam carta filem Netflix di 32 negara seluruh dunia.

Info lain, “Jung_E” diterajui pelakon Kim Hyun-joo dengan watak sebagai Jung Yi, yang mengetuai pasukan bersekutu bagi mencapai kemenangan dalam banyak operasi semasa perang saudara.
Jangan lupa tonton filem “Jung_E” di Netflix sekarang!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWiki Tree

Kisah Pengklonan Otak, Filem Sci-Fi ‘Jung_E’ Debut No.1 Di Carta Netflix Seluruh Dunia


Kalau cakap pasal pelakon veteran dalam dunia K-Drama, nama Kim Sun-young pastinya tidak terkecuali.

ARTIKEL BERKAITAN
Dah Berpuluh Tahun Dalam Industri, 10 Pelakon Veteran Ini Mesti Peminat K-Drama Kenal!

Baru-baru ini, Kim Sun-young dari “Crash Course in Romance” telah muncul dalam program YouTube “Song Yoon-ah oleh PDC”, di mana pelakon itu ada bercakap mengenai minatnya yang mendalam untuk berlakon.
Khususnya, Kim Sun-young menjelaskan bahawa ianya penting untuk menonton adegan lakonannya berulang kali, untuk belajar dan menambah baik. Bagaimanapun, dia menekankan bahawa dia harus menonton babak lakonannya yang sama beberapa kali, kerana dia tidak mempunyai banyak skrip. Jelasnya,

Dalam satu episod ‘When the Camellia Blooms’, saya hanya mempunyai kira-kira lima baris. Ia kebanyakannya seperti itu. Malah dalam ‘Crash Course in Romance’, saya juga tiada banyak skrip.
Sambungnya lagi,
Tetapi kerana saya tidak muncul banyak kali di skrin, saya kadang-kadang menonton babak saya yang sama selama 10 kali. Saya tidak mengatakan saya mahu lebih banyak screentime. Saya mahu watak saya mempunyai sedikit konflik atau lebih banyak dimensi jadi, saya boleh menggunakannya untuk mengembangkan watak dengan lebih lanjut.

Meskipun bersyukur kerana menerima tawaran lakonan namun, Kim Sun-young akui bahawa dia tidak pernah keluar dari zon selesa kerana kerap memainkan peranan yang sama beberapa kali. Luahnya,
Selepas ‘When the Camellia Blooms’, saya membintangi ‘Crash Landing on You’. Kedua-duanya adalah watak wanita pertengahan umur. Bukannya saya ada masalah tetapi saya tidak boleh mengulangi apa yang telah saya lakukan sebelum ini. Saya hanya ikhlas mahu berlakon tetapi tidak berkesempatan.
Kemudian, pelakon berumur 47 tahun itu turut menangis sambil bercerita bahawa dia banyak memikirkan tentang lakonan namun, tidak mendapat banyak peluang untuk berbuat sedemikian,
Selama 24 jam sehari, semua yang saya fikir adalah lakonan. Tetapi, saya tidak mendapat banyak tawaran. Saya sangat terdesak. Saya hanya mahu memainkan peranan yang mempunyai lebih banyak dimensi. Kadang-kadang saya fikir ‘Kasihan Sun-young. Awak tahu ianya ada dalam diri awak. Kalaulah awak dapat peluang, awak pasti akan lakukan yang terbaik’. Tiada apa yang saya boleh lakukan. Berlakon adalah hidup saya.

Semoga ada peluang yang lebih banyak buat Kim Sun-young pada masa hadapan..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERInsight

“Saya Ikhlas Berlakon Tapi..” – Pelakon Ini Akui Kecewa Sering Bawa Watak ‘Makcik’ Dalam K-Drama


Selepas menempa populariti dengan siri Netflix “The Glory”, Cha Joo-young tidak membuang masa dan memilih projek terbaru buatnya.

ARTIKEL BERKAITAN
Buat Comeback Lepas 4 Tahun, Lakonan Ahn Jaehyun Dalam 'The Real Has Come' Terima Komen Pra-Kontra

Sudah beberapa episod ditayangkan, nama pelakon wanita itu menjadi bualan ramai dalam drama mingguan “The Real Has Come” sebaris dengan teraju utama yang lain. Kekal membawa watak antagonis, namun karakter Jang Se-jin ini mempunyai sedikit kelainan dengan Choi Hye-jeong yang polos dan kalah dengan kuasa lebih kuat daripadanya.
Dalam “The Real Has Come”, Cha Joo-young perlu berlakon sebagai seseorang yang bercita-cita tinggi dan sangat penuh helah dan berbahaya. Disebabkan watak yang sedikit sukar ini, dia perlu mengawal sedikit emosi memandangkan dia cuba memasuki keluarga kaya namun tetap perlu nampak naif dan baik.

Pun begitu, ada sesetengah penonton yang mengkritik lakonan wanita dengan mengatakan bahawa dia sukar untuk menghidupkan watak yang sedikit berlainan daripada Choi Hye-jeong. Disebabkan oleh ekspresi yang berlebihan dan nada suara yang mendatar, penonton menjelaskan watak Jang Se-jin adalah lebih kepada memenatkan dan bukannya pendai berhelah.

Saya merasakan suara dan ekspresinya kurang sesuai dan agak sukar untuk ditonton.

Dia lebih sesuai dengan watak Choi Hye-jeong yang sedikit gila, suka menjerit dan jujur mengenai motifnya. Sepertinya dia kurang sesuai untuk watak Jang Se-jin.

Macam silap pilih pelakon sahaja..

Disebabkan drama mingguan di KBS sering menerima jumlah tontonan yang tinggi dan boleh mencapai rating hingga 20%, oleh itu terdapat lebih banyak suara yang mahu mengeluarkan pendapat mereka.
Walau bagaimanapun, majoriti penonton memuji lakonan Choi Hye-jeong di dalam siri ini dan mengatakan bahawa dia kelihatan lebih menyerlah daripada pelakon lain.
Apa kata korang?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNaver TV

Meski Dipuji Dalam ‘The Glory’, Lakonan Cha Jooyoung Buat ‘The Real Has Come’ Dikritik?


Siapa pernah menonton rancangan hiburan “New Journey To The West”, pastinya athu sangat dengan ‘kegilaan’ ahlinya kan?
Terbaru, semakin ‘masuk air’ apabila pengarah popular Na Young-suk dan ahli rancangan tersebut dikhabarkan bakal menyertai satu program barau di TVing.

Bertajuk “Spring Camp”, Kang Ho-dong, Lee Su-geun, Eun Ji-won, Kyu-hyun (Super Junior), Song Min-ho (WINNER) dan P.O (Block B) akan menyertai satu trip perkhemahan sempena musim bunga. Formatnya akan sedikit berlainan daripada ‘New Journey To The West’. ia memberikan peluang setiap ahli untuk berinteraksi dengan alam semula jadi selain berehat daripada kesibukan kota.

Dengar cerita, ia akan menemui penonton pada separuh kedua 2021. Tak sabarnya!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERHankook Kyungje

Tetap Bersama PD Na Youngsuk, Ahli ‘New Journey To The West’ Sertai Program Baru ‘Spring Camp’


Meskipun ramai yang menonton drama “It’s Okay To Not Be Okay” kerana plotnya yang menyentuh perasaan tetapi ada juga yang tak sabar nak melihat gandingan yang serasi di antara Kim Soo-hyun yang tampan dan Seo Ye-ji yang menawan.
Nak buktikan betapa naskhah ini sangat teliti dalam menghidupkan setiap babak dan wataknya, mereka sanggup membina pelbagai set penggambaran yang unik seperti ‘Istana Yang Disumpah” dan juga ‘Hospital Psikiatri Okay’.

Bukan itu sahaja, rupanya pakaian yang dikenakan oleh setiap watak juga secara tersirat menggambarkan personaliti utama masing-masing. Hebat kan? Kata Jo Sang-yeong iaitu pengarah kostum untuk drama tersebut, dia mahu penonton memahami karakter setiap watak dengan sekali imbas sahaja.
Moon Gang-tae yang tidak menjaga dirinya

Bagi watak Moon Gang-tae yang dilakonkan oleh Kim Soo-hyun, konsep pakaiannya ialah ‘berbakti’. Disebabkan lelaki itu berkorban sepanjang hidupnya demi menjaga abangnya, dia gagal untuk menjaga dirinya sendiri. Pakaian yang ‘asas dan hambar’ menggambarkan dirinya yang tidak terjaga.
Pakaian utamanya ialah T-shirt yang sedikit besar dengan seluar panjang fesyen garis lama. Ia adalah hambar dan nampak biasa.. Sampaikan saya basuh pakaiannya berkali-kali supaya nampak sedikit lusuh.
Moon Sang-tae yang berada dalam spektrum autistik

Watak Moon Sang-tae yang dilakonkan oleh Oh Jung-se pula sering dilihat berulang kali menyarungkan baju berbelang. Rupanya ini diaplikasikan kepada watak tersebut selepas kajian mendalam dilakukan.
Saya mencari artis yang turut berada dalam spektrum (autistik) tersebut. Mereka dikatakan suka menggunakan corak yang sama dalam hasil kerja mereka. Jadi untuk menonjolkan diagnosis karakter tersebut, saya putuskan untuk memakaikannya pakaian berbelang berulang kali.
Pakaian unik adalah ‘perisai’ Ko Mun-yeong

Pakain yang disarungkan oleh Ko Mun-yeong iaitu watak yang dimainkan oleh Seo Ye-ji pula ialah bengis, menonjol dan unik. Kesemua elemen ini sebenarnya adalah mekanisme yang digunakan wanita itu sebagai pelindung kepada dirinya.
Menggunakan tema ‘gothic’ bagi menyamakan dengan tulisan bukunya, pakaian Ko Mun-yeong adalah berlawanan dengan keadaan dalam dirinya yang lemah.
Nam Ju-ri yang ceria dan menyenangkan

Bagi watak yang dibawa oleh Park Gyu-young iaitu Nam Ju-ri pula, pakaian yang disarungkan olehnya adalah untuk merembeskan elemen ‘baik hati’.
Pakaian Nam Ju-ri dipadankan dengan beberapa warna supaya dapat melahirkan suasana yang selesa. Ia juga untuk menggambarkan perwatakan dirinya yang naif dan lembut. Babak di mana dia memakai baju berwarna lavender dan ditutup oleh kot panjang berwarna merah adalah set pakaian yang paling sesuai untuk menggambarkan wataknya yang baik dan menyenangkan.
Kakitangan Hospital Psikiatri OK nampak lembut
Bukan itu sahaja, pengarah kostum ini turut mendedahkan bahawa uniform berwarna lembut kakitangan ‘Hospital Psikiatri Okay’ juga membawa maksud tersendiri.
Drama ini cuba menonjolkan hospital psikiatri sebagai satu tempat yang sihat, menyembuhkan dan bukannya mengerikan. Dengan memberikan uniform berwarna pastel kepada setiap kakitangan, saya mahukan suasana yang tenang kepada hospital tersebut.
Sedikit pendedahan untuk penonton, pakaian yang disarungkan oleh Seo Ye-ji dan Kim Soo-hyun pada episod yang mendatang juga akan mula berubah sedikit demi sedikit, apabila kisah romantik di antara mereka mula mendalam.
Moon Gang-tae akan mula mengenakan pakaian yang mempunyai warna manakala Ko Mun-yeong pula akan mula menyarungkan pakaian yang lebih kasual dan selesa. Perubahan ini menandakan hubungan mereka yang semakin rapat.
Jangan main-main! “It’s Okay To Not Be Okay” mengambil serius mengenai segala aspek untuk memastikan penonton turut sama menjiwai drama ini. Mungkin anda tak perasan sebelum ini, tetapi kini mesti anda mula sedar tentang setiap perincian pada watak ini kan?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERThe Celeb

Terperinci! Pakaian Setiap Watak ‘It’s Okay To Not Be Okay’ Dipadankan Mengikut Personaliti Tersirat Mereka


Arena drama Korea sekarang semakin menjadi-jadi dengan naskhah bertemakan thriller dan misteri. Kalau dulu genre sebegini banyak dipelopori oleh saluran kabel seperti tvN, OCN dan JTBC, tetapi kini saluran perdana yang merangkumi SBS, MBC dan KBS juga dah ikut trend ini.
Antara drama yang mempunyai tema yang sama dan baru sahaja ke udara beberapa hari lepas ialah “Memorist”. Membawa dukungan hebat seperti Yoo Seungho dan Lee Seyoung, penonton menyatakan rasa tidak sabar untuk melihatkan keserasian antara mereka. Bagi yang tidak tahu, kedua-dua pelakon ini pernah bertemu dalam drama “I Miss You” pada tahun 2012, jadi gandingan semula selepas 8 tahun ini nyata membuatkan mereka teruja.

Sinopsis pendek “Memorist”
Berkisarkan daripada webtoon dengan tajuk yang sama, ia membawa kisah Dong Baek (Yoo Seungho) iaitu seorang detektif yang boleh membaca fikiran seseorang. Selepas mengenali dengan seorang profiler hebat iaitu Han Sunmi (Lee Seyoung), mereka mula bergabung tenaga untuk memburu seorang pembunuh bersiri.

Kandungan episod pertama
Menerusi episod pertama, dapat dilihat Dongbaek ialah seorang detektif yang sangat hebat dan disayangi oleh ketuanya. Bayangkan sejak masuk kerja, dia berjaya menyelesaikan 26 kes rumit seorang diri. Walaupunbegitu, lelaki ini suka menggunakan kekerasan dan bertindak ganas apabila ingin mendapatkan bukti daripada suspeknya. Disebabkan oleh mukanya yang kacak, rata-rata pegawai polis menyampah dengan kehebatan siasatannya selain terpaksa menguruskan semua hadiah yang diberi oleh peminat Dongbaek.
Lain daripada drama kuasa luar biasa yang lain, Dongbaek tidak segan langsung untuk mengumumkan kepada seluruh dunia mengenai kelebihannya itu selain menggunakannya untuk menakutkan penjenayah. Oleh kerana dia boleh melihat kejadian yang berlaku kepada mangsa apabila menyentuhnya, lelaki itu mempunyai masalah untuk mengawal kemarahannya apabila melihat penderitaan mereka tambahan pula sekiranya mereka pernah melalui keganasan seksual. Mempunyai masalah kemarahan yang melampau, dia sering terlibat dengan pergaduhan kerana tak mampu mengawal diri.

Han Sunmi pula ialah seorang profiler hebat yang sangat teliti dengan siasatannya. Kalau nak dibandingkan dengan Dongbaek, mereka berdua adalah pegawai yang mempunyai personaliti yang berbeza ketika bekerja. Pegawai yang paling muda itu berhadapan dengan suspek secara tenang, dingin dan berkarisma. Meskipun baru sahaja kenal, Sunmi sudah dapat membaca perubahan suhu Dongbaek. Ganas apabila bersama dengan penjenayah, lembut apabila bersama mangsa.
Dengan personaliti yang berlainan itu, mereka berdua memulakan penyiasatan terhadap satu kes penculikan yang melibatkan anak kepada tukang cuci di balai polis tempat kerja Dongbaek. Daripada situ, kedua pegawai ini dapat mengenal pasti kes lain yang serupa dengan kes ini lantas mereka memulakan misi untuk menyelamatkan kesemua mangsa.
Sama dengan drama “He Is Psychometric”
Selepas dua episod ditayangkan, kebanyakan penonton meluahkan pendapat tentang persamaan plot “Memorist” dengan drama yang ditayangkan pada 2019 iaitu “He Is Psychometric”. Diterajui oleh Jinyoung dan Shin Yeeun, ia membawa kisah Lee An yang mempunyai kemampuan psikometri dan dia dapat membaca fikirang seseorang apabila dia menyentuhnya. Dengan kelebihannya itu, dia bersungguh-sungguh dalam menumpaskan jenayah.

Disebabkan kedua-dua watak Dongbaek dan Lee An mempunyai kelebihan yang sama iaitu kemampuan membaca fikiran orang lain, ramai yang mula menyamakan jalan cerita kedua-dua drama tersebut. Tambahan pula, drama ini turut berlatar belakangkan balai polis dan usaha memberkas penjenayah misteri.
Mungkin disebabkan itu juga, rating yang dicatatkan pada episod kedua sedikit jatuh daripada episod perdananya. Episod pertamanya merekodkan 3.272% namun ia menurun kepada 2.762% semasa episod seterusnya.
Mungkin plotnya akan kian mendebarkan jadi sama-sama kita saksikan drama “Memorist” di bawah saluran tvN pada setiap Rabu dan Khamis!
Sumber: YTN

Tayangan Awal ‘Memorist’ Raih Rating Biasa, Penonton Samakan Plot Dengan ‘He Is Psychometric’


Selepas 16 episod bersiaran, akhirnya drama “Cheat On Me If You Can” telah pun melabuhkan tirainya beberapa hari lepas.
Sinopsis
Drama komedi dan misteri thriller ini mengisahkan orang dewasa yang melakukan kesalahan walaupun berasa bersalah. Jo Yeo-jeong pula membawa watak novelis thriller jenayah popular Kang Yeo-joo yang sentiasa memikirkan cara untuk membunuh orang. Go Joon menggalas watak sebagai suami wanita itu iaitu Han Woo-sung, seorang peguam penceraian yang telah menulis perjanjian dengan isterinya yang berbunyi, “Jikalau awak curang, awak mati.”

Episod akhir raih rating biasa
[Amaran SPOILER]
Episod akhir “Cheat On Me If You Can” menyebabkan ramai penonton dirundung keliru memandangkan ianya diakhiri dengan Yeo-joo (Cho Yeon-jung) menikam Woo-sung (Go Joon) mungkin kerana dia ditangkap curang. Walaubagaimanapun tidak pasti sama ada babak kejam itu hanyalah khayalan mahupun realiti.

Meskipun diterajui oleh dua pelakon hebat iaitu Cho Yeon-jung, Go Joon dan Kim Young-dae namun nampaknya drama KBS ini tidak mampu menarik perhatian ramai sekaligus hanya meraih rating biasa sepanjang tayangannya.

Untuk episod akhir, drama ini hanya mampu mencatatkan rating sebanyak 3.3% dan 4.0% sahaja. Satu rekod yang biasa kalau dibandingkan dengan rekod terbaiknya iaitu dalam lingkungan 5% pada awal tayangannya.
Apa pendapat korang lepas tengok drama ini?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Episod Akhir Catat Rating Biasa, Penonton Keliru Lihat Ending ‘Cheat On Me If You Can’


Baru-baru ini, Moon Sang-min dikaitkan sekali lagi bercinta dengan Han So-hee selepas mereka dilihat meluangkan masa bersama.

ARTIKEL BERKAITAN
Konflik Selesai, 'Under The Queen's Umbrella' Tamat Dengan Rating Tertinggi

Malah gosip itu semakin panas apabila lelaki tersebut dikatakan berada di rumah pelakon wanita tersebut bagi menonton drama bersejarah berkenaan,
Pasukan ‘My Name’ jarang berkumpul tapi kami akan berjumpa sekali dua setahun dan pada ketika itu, ada tayangan ‘Under The Queen’s Umbrella’.

Komen Moon Sang-min mengenai gosip tersebut,
Ianya ruang tamu, tapi nampak seperti bilik tidur.

Bagi yang belum tahu, “Under The Queen’s Umbrella” diterajui Kim Hye-soo dan mengetengahkan sistem pendidikan pada zaman Dinasti Joseon dan turut diikuti dengan konflik membentuk seorang putera hebat dalam kalangan 5 putera dalam istana.
Salah faham je..
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

“Kami Bukan Dalam Bilik Tidur..” – Moon Sangmin Ulas Gosip Cinta Bersama Han Sohee


Adakah Jang Na-ra dan Jang Hyuk bakal bertemu dalam naskhah baru tak lama lagi?

ARTIKEL BERKAITAN
Identiti Suami Jang Nara Tersebar, Agensi Umum Bakal Ambil Tindakan Undang-Undang

Khabarnya, kedua mereka akan bekerjasama buat kali ke-4 menerusi drama bertajuk “Family”. Ianya bakal diarahkan oleh Jang Jung-do yang bertugas untuk “Our Blues”, “Link: Eat, Love, Kill” dan “Alchemy Of Souls”.
Dalam pada itu, Jang Na-ra dan Jang Hyuk pernah berlakon bersama dalam drama “Successful Story Of A Bright Girl”, “Fated To Love You” dan drama khas “Old Farewell”.

Disebabkan oleh keserasian mereka, ramai yang menantikan imej baru yang bakal ditampilkan oleh mereka di dalam “Family”. Walau bagaimanapun, belum ada pengesahan sama ada mereka telah menerima tawaran lakonan ini.

Dalam pada itu, Jang Hyuk muncul dalam “Bloody Heart” kini dan Jang Na-ra sedang dalam persiapan untuk menamatkan zaman bujangnya.
Khabarnya, “Family” akan menemui penonton pada 2023 nanti.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoy News 24

Kali Ke-4 Bekerjasama, Jang Nara & Jang Hyuk Dilamar Terajui ‘Family’


Umum mengetahui bahawa K-Drama mempunyai peminat yang ramai di serata dunia. Meskipun berbeza bahasa namun ianya tidak menghalang daripada mengumpul ramai penonton antarabangsa kerana plotnya yang unik dan sukar didapati daripada naskhah tempatan.
Tak menghairankan pun sekiranya ada drama tempatan yang mengambil inspirasi daripada drama Korea bagi menghasilkan siri baru.

Terbaru, netizen di Twitter mula hangat memperkatakan bahawa drama “The Hotel” lakonan Mira Filzah dan MK K-Clique yang bakal ditayangkan pada 15 September dikatakan mirip drama “Hotel Del Luna”.

Walaubagaimanapun, mempunyai plot yang berbeza, terdapat netizen yang mengatakan jalan cerita “The Hotel” lebih kurang mirip dengan siri popular “The Penthouse”.

Menerusi sumber, sinopsis “The Hotel” ialah mengenai Raisa yang menjalani kehidupan mewah bersama ibunya, Maya. Namun gadis itu mengalami gangguan mental yang mana dia tidak dapat mengawal emosi dan tingkah lakunya. Lantas, dia bertindak mengikut kehendaknya sehingga sanggup membunuh.
Mungkin berita ini sampai ke pengetahuan Michael Ang, dia telah menafikan dakwaan tersebut selain menjelaskan ia adalah siri asal yang lain daripada yang lain berbanding drama sebelum ini.Mungkin sekadar kebetulan.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

“Anak Orang Kaya Duduk Hotel & Ada Kes Bunuh” – Ramai Kata Plot ‘The Hotel’ Sama ‘The Penthouse’?


Nampaknya, pelakon Kim Seon-ho telah kembali menemui peminat melalui pelbagai projeknya.

ARTIKEL BERKAITAN
Penangan Kim Seonho, Tiket Tayangan 'Touching The Void' Habis Terjual

Terbaru pada 10 hingga 15 Ogos, teater “Touching the Void” yang menampilkan Kim Seon-ho telah berlangsung.
Untuk pengetahuan, berdasarkan kisah sebenar Joe Simpson dan Simon Yates, “Touching the Void” mengisahkan tentang dua pendaki gunung British yang hampir mati semasa turun dari puncak Siula Grande di Andes, yang sebelum ini didokumentasikan dalam buku Joe Simpson “Touching the Void” dan adaptasi filem seterusnya. Kim Seon-ho akan berperan sebagai Joe Simpson.

https://twitter.com/seonho_record/status/1559153632137711616
Selain itu, ini juga merupakan penampilan pertama Kim Seon-ho di khayalak ramai selepas hampir 7 bulan menyepi, berikutan kontroversi skandal.

Tambahan, penonton yang hadir untuk melihat persembahan Kim Seon-ho di teater “Touching the Void” turut memuji pelakon itu, dan mengatakan bahawa dia telah melakukan yang terbaik selama 6 hari tersebut. Tulis penonton:
Syabas, Seon-ho. Awak melakukannya dengan hebat. Sekarang awak boleh berehat seperti yang anda patut dapatkan.

Kim Seon-ho sangat hebat atas pentas. Kami sayang awak.

Saya sangat sangat gembira melihat awak tersenyum seperti ini lagi.

Sukanya tengok Kim Seon-ho happy!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Tampil Gembira, Persembahan Kim Seonho Di Teater ‘Touching The Void’ Raih Pujian


Selepas dipromosikan di serata tempat, akhirnya “Doom At Your Service” memulakan langkahnya dalam dunia K-Drama baru-baru ini.
Sinopsis
Ia mengisahkan seorang wanita bernama Tak Dong-kyung (Park Bo-young) yang disahkan menghidap kanser otak. Tidak dapat menerima dugaan dan menyalahkan nasib malang hidupnya, Dong-kyung telah membuat permintaan agar dunia ini berakhir. Namun apa yang tidak disangka Myul-mang (Seo In-guk) yang mendakwa dirinya pengantara antara manusia dan Tuhan menawarkan untuk memenuhi permintaan wanita itu.

Apakah yang akan jadi seterusnya? Bagaimana cinta berputik diantara mereka dan adakah Dong Kyung akan benar-benar menemui ajalnya?

Episod awal bermula perlahan
[Amaran SPOILER]
Disebabkan ia adalah drama fantasi, sudah pasti terdapat pelbagai karakter mahupun plot yang mungkin kelihatan asing kepada penonton. Seperti Myul-mang, dia digambarkan sebagai seorang yang mempunyai kuasa yang luar biasa. Namun sejauh manakah dia berkuasa dalam mengawal kematian dan kejadian di dunia? Bukan itu sahaja, ‘Tuhan’ juga digambarkan sebagai seorang gadis berusia 20 tahun, jelas ia agak mengelirukan buat penonton.
Daripada episod awal ini, karakter lain sepertinya masih lagi disentuh pada dasarnya sahaja. Walaubagaimanapun, agak menarik kerana konflik cinta tiga segi adalah di antara watak sampingan iaitu Cha Joo-ik (Lee Soo-hyuk), Lee Hyun-kyu (Kang Tae-oh) dan Na Ji-na (Shin Do-hyun). Malah penonton juga tertanya-tanya bagaimanakah Dong-kyung akan mendekati kematiannya dan apakah yang akan Myul-mang akan lakukan mengenainya.

Rating baik
Mungkin disebabkan promosi yang baik selain ramai yang mahu menyaksikan keserasian gandingan Park Bo-young dan Seo In-guk, “Doom At Your Service” berjaya memulakan langkah dengan rekod yang baik.
Selepas merekodkan rating sebanyak 4.118% pada episod perdananya, ia mencatatkan sedikit peningkatan pada tayangan seterusnya dengan catatan 4.422%. Not bad!
Siapa yang sukakan cerita fantasi, memang kena layan “Doom At Your Service”.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Park Boyoung & Seo Inguk Dipuji Serasi, Rating Awal Drama Fantasi ‘Doom At Your Service’ Memuaskan


Sedih rasanya apabila drama “Unlock The Boss” menamatkan tayangannya kelmarin.
Sinopsis
Drama “Unlock The Boss” ini mengisahkan mengenai kerjasama hibrid antara bos yang terperangkap dalam telefon pintar dan secara kebetulan terdapat seorang pelajar yang sedang mencari pekerjaan mengambil telefon pintar aneh tersebut.

Bahagia akhirnya
Kumpulan Bumyoung merudum dan Mi-ran (Lee Sang-hee) akhirnya meringkuk di penjara dek perbuatan jahatnya. Manakala In-sung (Chae Jong-hyeop) pula kembali ke ‘habitat’ asal di mana dia sedang mengejar impian sebagai pelakon kini. Lebih mengujakan apabila In-sung dan Se-yeon (Seo Eun-soo) bahagia bersama kini walaupun cuba menyembunyikan perasaan mereka pada awalnya.

Rating biasa
Sejak dari awal, “Unlock The Boss” hanya mampu berpuas hati dengan rating 0% ke 1% sahaja. Walau bagaimanapun, episod akhirnya berjaya mencapai rating tertinggi dalam rekod siri itu dengan angka 1.450%.
Korang dah habis layan ke?

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

Meski Dipuji Penonton, ‘Unlock The Boss’ Tamat Dengan Rating 1% Sahaja


Drama “Tell Me Your Wish” telah mengesahkan tarikh tayangannya!

ARTIKEL BERKAITAN
Kehidupan Di Hospis, Ji Changwook, Sung Dongil & Choi Sooyoung Sah Terajui 'Tell Me Your Wish'

Bagi yang belum tahu, pelakon hebat Ji Chang-wook, Choi Soo-young dan Sung Dong-il telah disahkan akan membintangi drama KBS akan datang “Tell Me Your Wish”.
“Tell Me Your Wish” diinspirasikan mengenai sebuah organisasi sebenar di Belanda yang merealisasikan impian pesakit kanser yang membawa maut. Kisah menyentuh hati akan diceritakan apabila seorang lelaki muda yang ditolak ke hadnya kerana kesusahan hidup dan diminta ke hospis oleh perkhidmatan komuniti dan menyertai kakitangan hospital, untuk memastikan impian para pesakit menjadi kenyataan di penghujung hidup mereka.

Ji Chang-wook akan membawa watak Yoon Gyeo-re, seorang yang melalui kesukaran selepas menjalani kehidupan dari rumah anak yatim, pusat tahanan remaja dan penjara. Sung Dong-il akan melakonkan watak Kang Tae-shik, yang bekerja sebagai ketua sukarelawan selepas hilang makna dalam hidup. Manakala Choi Soo-young SNSD akan membawa watak jururawat So Yeon-joo, di mana dia bertanggungjawab memberikan harapan kepada kesemua pesakit di hospis itu.

Menurut laporan dari A&E Korea, “Tell Me Your Wish” telah dijadualkan untuk tayang pada bulan Ogos ini melalui saluran KBS2.
Sama-sama kita nantikan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsis

‘Tell Me Your Wish’ Lakonan Ji Changwook, Choi Sooyoung & Sung Dongil Sah Akan Tayang Ogos Ini


Meskipun Ahn Jaehyun sedang melalui krisis rumah tangga bersama Gu Hyesun, namun itu tidak mematahkan semangatnya untuk terus merakamkan drama “Love With Flaws”. Heroin bagi drama itu ialah Oh Yeonseo dan ramai peminat yang tidak sabar ingin melihat keserasian mereka menerusi naskhah itu.

Kalau anda nak tahu, “Love With Flaws” sudah mula ditayangkan sejak 29 November lagi dan kian mendapat perhatian peminat drama Korea. Drama romantik komedi ini mengisahkan tentang Lee Kangwoo (Ahn Jaehyun) yang sangat narsistik dan obsesinya terhadap wajah bermula selepas cintanya ditolak kerana kehodohannya. Joo Seoyeon (Oh Yeonseo) pula merupakan seorang guru pedidikan jasmani yang bencikan lelaki kacak. Ini disebabkan oleh tiga orang abangnya yang terlalu tampan sehingga sering membawa masalah kepadanya. Dia hanya mahukan seorang lelaki yang normal sebagai pasangan hidupnya. Bersama-sama, mereka cuba melawan persepsi buruk masing-masing bagi mencari cinta sejati.
Walaupun baru ditayangkan dua episod, tetapi ia sudah mencatat rating yang baik. Mengikut laporan Nielsen Korea, episod pertama “Love With Flaws” merekodkan rating 3.2% dan 4% di seluruh negara, di mana catatan tersebut adalah lebih tinggi berbanding episod terakhir drama “Extraordinary You” yang ke udara sebelum drama tersebut dalam slot yang sama.

Lakonan Oh Yeonseo sememangnya tak perlu dipertikaikan lagi, wanita ini sudah dikenali sebagai pelakon yang baik. Ahn Jaehyun juga mula mendapat pujian penonton sejak kebelakangan ini walaupun pernah ‘dikecam’ kayu suatu ketika dahulu. Selain itu, terdapat banyak lagi pelakon hebat yang menyerikan lagi drama ini iaitu Kim Seulki, Gu Won dan Heo Jeongmin. Jadi, jangan lupa tonton drama ringan ini untuk lepaskan stress anda pada setiap Rabu dan Khamis di saluran MBC!

Sumber: Soompi

Drama Baru Ahn Jaehyun, ‘Love With Flaws’ Dapat Rating Baik Untuk Episod Pertamanya!


Seperti yang kita ketahui, selebriti Korea popular iaitu Sulli telah pun pergi meninggalkan dunia ini pada awal minggu lepas. Gadis berusia 25 tahun itu ditemui mati di kediamannya di Seongnam dan ramai yang menebak bahawa dia telah mengambil nyawanya sendiri.
Sulli yang pada awal kemunculannya dalam dunia seni mendapat perhatian daripada ramai netizen kerana kecantikannya namun, mereka mula berpaling tadah selepas itu. Kesnya bermula apabila dia mengakui sedang bercinta dengan seorang ahli rap terkenal iaitu Choiza yang jauh lebih tua daripadanya. Akibat daripada sering menerima kritikan daripada netizen, Sulli bertindak meninggalkan kumpulan f(x) pada tahun 2014 sebelum kembali aktif secara solo pada tahun 2016. Namun begitu, personalitinya yang ‘terbuka’ dan sering melakukan sesuatu mengikut kehendaknya dan tidak mengikut norma sosial telah membuatkan ramai yang berterusan mengutuknya secara atas talian. Hal ini berlanjutan sehinggalah dia disahkan telah membunuh diri.

Menurut World Today, satu usul yang dipanggil ‘Akta Sulli’ telah pun dicadangkan oleh beberapa ahli parlimen bagi membanteras komen berunsur jahat. Laporan itu dikatakan telah diusulkan oleh 9 ahli Perhimpunan Kebangsaan, 100 organisasi termasuklah Solidariti Budaya Dan Kesenian Global, Gabungan Kesatuan Perdagangan Korea, dan Kesatuan Kakitangan Kerajaan serta 200 selebriti lain yang mempunyai pengalaman menerima komen berunsur jahat sebelum ini.

Usul itu akan dibentangkan secara rasmi pada hari ke-49 selepas pemergian Sulli iaitu pada awal bulan Disember ini di Dewan Peringatan di Perhimpunan Kebangsaan.
Undang-undang yang lebih ketat diperlukan bagi menghukum pesalah ini semua. Kebanyakan mereka berasa bahawa ia adalah selamat untuk meninggalkan komen penuh kebencian pada orang lain secara atas talian. Hal ini kerana mereka boleh menulis komen di bawah identiti lain ataupun secara ‘anonymous’.

Sumber: Soompi

Ahli Parlimen Usulkan ‘Akta Sulli’ Untuk Perangi Buli Siber


Seriuslah, Mi-joo menangis?

ARTIKEL BERKAITAN
"Mijoo Hampir Jadi Psiko Macam Jeon Somin.." - Yoo Jaesuk Dedah Personaliti Sebenar Jeon Somin

Baru-baru ini, bekas ahli kumpulan Lovelyz iaitu Lee Mi-joo telah memuat naik satu gambar yang menunjukkan dia seperti sedang menangis.
Dalam gambar yang dikongsikan itu, Mi-joo tidak menulis sebarang kapsyen dan membuatkan netizen risau akan keadaan selebriti itu kini.

View this post on Instagram

A post shared by 이미주 (@queen.chu_s)

Antara komen yang ditinggalkan oleh peminat adalah,

Mi-joo menangis?

Awak okay ke?

Kenapa dia kelihatan seperti baru habis menangis? Apa yang terjadi?
Sementara itu, Mi-joo sedang sibuk menjalani rancangan hiburan seperti “Hangout with Yoo”.
Harapnya Mi-joo tak sedih lagi.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNate

“Apa Yang Terjadi?”- Netizen Terkejut Lihat Gambar Mijoo Menangis


Selain penyanyi, IU juga memang tidak dinafikan adalah seorang pelakon yang berbakat!

ARTIKEL BERKAITAN
"Saya Banyak Berlatih" - Dah 11 Tahun Berlakon, IU Dedah Gementar Untuk Buat 'Ini' Dalam 'Broker'

Bagi yang belum tahu, IU telah menghidupkan watak sebagai So-young dalam filem “Broker”, yang membawa kisah tentang Sang-hyun (Song Kang-ho) yang mencari ibu bapa baru untuk bayi yang ditinggalkan di dalam kotak bayi, dan membuat tawaran istimewa dengan mereka.
Tahniah! Berkat lakonannya yang meninggalkan impak, IU telah berjaya memenangi anugerah Pelakon Baru Terbaik di majlis berprestij ’42nd Korean Association of Film Critics Awards (KAFC)’, menerusi persembahannya dalam filem tersebut.

Untuk pengetahuan, majlis untuk acara anugerah tersebut bakal diadakan pada 23 November nanti jam 4 petang di Dewan KBIZ Yeongdeungpo-gu, Seoul.

Tahniah IU!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERAsian Economy

IU Rangkul Anugerah Pelakon Baru Terbaik Di ‘KAFC Awards’ Untuk Filem ‘Broker’


Baru umum line-up barisan utama, tapi rasanya ramai yang dah tak sabar nak saksikan drama “Red Heart” di KBS ini kan?
Drama bersejarah ini ialah kisah fiksyen mengenai Lee Tae, yang menjadi raja Joseon dan mengimpikan sistem beraja mutlak.

Watak Lee Tae akan dihidupkan oleh Lee Joon yang mahu mengukuhkan kuasanya dengan menyingkirkan Park Kye-won dan orang suruhannya. Lee Tae ialah seorang yang sebarang tindakan adalah dibenarkan bagi mencapai impiannya.
Kang Han-na pula akan melakonkan watak Yoo Jung, seorang wanita berjiwa bebas dan memiliki hati Lee Tae. Raja itu memilih wanita berkenaan sebagai puteri raja lantas menyebabkan situasi yang sukar buat keluarganya. Dia kemudiannya terpaksa membuat pilihan sama ada cinta atau pun pembalasan dendam untuk keluarganya.

Jang Hyuk bertanggungjawab membawa watak Park Kye-won, yang akan terlibat dengan konflik tegang bersama Lee Tae. Dia merupakan simbol kuasa dan figura yang ditaati semua. Dia merupakan ‘penentu raja’ yang nekad untuk ‘mencipta raja yang bijak dan muda dengan tangannya sendiri’ supaya asas Joseon tidak akan dirosakkan oleh pengacau.

Pernah berlakon dalam “Iris 2” (2013), ramai yang menantikan gandingan semula Lee Joon dan Jang Hyuk.
Korang mesti tak sabar kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERE Daily

Jang Hyuk, Lee Joon & Kang Hanna Sah Terajui Drama Bersejarah ‘Red Heart’


Umum mengetahui bahawa negara Korea sangat kaya dengan makanan tradisional dan  moden yang menarik. Malah, makanan Korea sangat terkenal di seluruh dunia terutama di negara kita.

ARTIKEL BERKAITAN
Berat Badan 41kg Kini, Sandara Park Kongsi Rutin Makanan Sihat Harian

Kali ini KimchiDaily nak kongsikan resepi sundubu jjigae iaitu makanan tradisional Korea yang menggunakan tofu lembut sebagai bahan utama. Dengan hanya menggunakan beberapa bahan, korang boleh masak sup tofu lembut dalam masa lebih kurang 15 minit sahaja.

Sundubu jjigae ialah resepi tofu lembut yang dimasak bersama protein lain seperti udang atau daging dengan kuah pedas dan berperisa. Ianya sangat bagus kerana makanan ini kurang karbohidrat dan kaya dengan protien. Sup tofu lembut ini membantu melawan keletihan, menaikkan tenaga badan, dan memulihkan selera makan.
Hidangan kegemaran orang Korea ini juga sangat sesuai untuk korang yang sedang merancang untuk menurunkan berat badan. Tambahan, sundubu jjigae sangat senang dimasak serta bahan-bahannya juga mudah untuk didapati di mana-mana pasaraya.

Bahan-bahan untuk sundubu jjigae:

Tofu
1 sudu besar minyak bijan
Minyak cili
1 sudu besar serbuk cili
1 sudu besar kicap
1/2 sudu besar  gula
Separuh gelas air putih

Bahan potong:

Daging lembu
Udang
Cendawan (ikut citarasa masing-masing)
1/4 bawang holland
2 ulas daun bawang

Cara memasak sundubu jjigae:

Langkah pertama, potong kesemua bahan mengikut saiz yang korang suka.

2. Panaskan periuk dengan api yang sederhana kemudian masukkan minyak bijan dan tumis bawang holland, bawang putih serta bahagian bawah daun bawang sehingga kekuningan.

3. Masukkan serbuk cili, kicap dan gula. Boleh gaul selama satu minit.

4. Selepas itu, masukkan daging dan kacau sebati sehingga separuh masak.

5. Masukkan air dan semua jenis cendawan serta tofu lembut dan udang.

6. Rasa dan tambah apa-apa perasa yang korang suka.
7. Hias sundubu jjigae dengan hirisan daun bawang dan cili untuk tambah kepedasan.

Sundubu jjigae sangat sesuai dimakan ketika cuaca sejuk terutamanya semasa hujan. Ianya sedap dinikmati semasa masih panas.
Kalau korang nak lagi faham, nah ini video penuh masak sundubu jjigae.

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERDrive Me Hungry

[RESIPI] Ingin Rasai Masakan Auntentik Korea? Jom Masak Sundubu Jjigae Di Rumah!


Jung Hae-in ialah salah seorang pelakon yang serba boleh, kan?
BACA: Jung Haein Terima Tawaran Sertai Kang Haneul Dalam ‘Trees Die On Their Feet’

Semasa penggambaran bagi majalah Dazed yang dilakukan di Hawaii, Jung Hae-in telah memancarkan daya tarikannya dalam suasana semula jadi. Disebabkan COVID-19, sudah agak lama dia tidak pergi ke luar negara untuk mengambil gambar. Untuk itu, Jung Hae-in mengulas,
Sungguh bagus dapat menerima tenaga Hawaii yang sihat dan cerah.
Semasa temu bual, Jung Hae-in ada berkongsi pandangannya yang jujur dan ikhlas terhadap lakonan, dengan berkata,

Saya rasa perkara yang paling penting ialah mewujudkan keseimbangan yang baik antara lakonan yang saya boleh lakukan dengan baik, lakonan yang saya mahu lakukan, dan lakonan yang orang ramai mahu. Jadi daripada menggambarkan lakonan saya dengan cara tertentu, saya fikir saya adalah pelakon yang berlakon dan saya yang berlakon.

Nantikan penggambaran dan temu bual penuh Jung Hae-in dalam majalah Dazed edisi Jun!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERiMBC

“Apa Yang Paling Penting..” – Jung Haein Kongsi Pandangan Soal Lakonan


Nampaknya akan ada gandingan baru dalam K-Drama nanti!
Menurut laporan dalam industri, Kim Min-jae dan Kim Hyang-gi akan muncul dalam drama “The Psychiatrist Of Joseon” dan penggambaran akan bermula pada Januari tahun hadapan.

Berdasarkan novel dengan tajuk yang sama, dalam dunia yang dihuni orang gila dan orang normal yang mula menggila, ia membawa kisah ‘Shim Yi’ yang menenangkan bagi pesakit dan orang sekelilingnya. Walaupun tema psikiatri di Joseon mungkin sesuatu yang asing, ramai yang teruja bagaimana cerita itu akan disampaikan nanti.

Khabarnya Kim Min-jae akan melakonkan watak Yoo Se-pung yang mempunyai trauma psikologi dengan akupuntur meskipun disukai oleh keluarga diraja. Manakala Kim Hyang-gi akan membawa watak Seo Eun-woo yang sering bermain dengan perasaan pada saban hari hingga embun pagi pun terasa berat buatnya.
Dalam pada itu, kedua agensi mereka mengesahkan bahawa Kim Min-jae dan Kim Hyang-gi sedang meneliti tawaran tersebut.

Khabarnya drama ini akan ditayangkan di tvN pada separuh pertama 2022.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Kim Minjae & Kim Hyanggi Dilamar Terajui Drama Bersejarah ‘Joseon Psychiatrist Yoo Sepung’


Chen EXO akhirnya kembali ke pangkuan peminat selepas selesai menjalani latihan khidmat ketenteraan pada hari ini (25 April)!
Chen atau Kim Jong-dae memasuki pusat latihan pada 2020 sebelum menyelesaikan latihan asas dan memulakan perkhidmatan sebagai tentera aktif. Dia kemudiannya bertukar kepada simpanan sepenuh masa.

Ini menjadikan Chen sebagai ahli ke-4 EXO yang berjaya menamatkan latihan ini dengan jayanya selepas Xiumin, D.O. dan Suho.

Untuk pengetahuan, Chen telah berkahwin dengan wanita pilihannya pada awal 2020 dan menyambut kelahiran anak sulung pada April tahun yang sama. Idola itu kemudiannya menimang anak kedua pada awal tahun ini.
Tak sabar nak dengar suara Chen menyanyi lagi!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoy News 24

Chen EXO Selesai Jalani Latihan Ketenteraan


Mesti ada yang masih teringat lagi dengan ucapan Yoo Jaesuk semasa dia memenangi anugerah utama (Daesang) di “2019 SBS Entertainment Awards” baru-baru ini kan? Meskipun pengacara lelaki itu berjaya meraih anugerah besar itu hasil daripada usahanya mengemudi rancangan “Running Man” selama 9 tahun tetapi ucapannya yang merendah diri telah menyentuh hati netizen.

Yoo Jaesuk dengan merendah diri telah menyebut mendiang Goo Hara dan Sulli sebagai antara tetamu “Running Man” yang paling diingatinya sepanjang program itu ke udara. Dia juga berharap agar kedua-dua gadis itu berehat dengan tenang dan melakukan apa sahaja yang mereka mahukan di sana.

Lebih menyentuh hati apabila tersebar sekeping gambar di tempat peringatan Goo Hara di mana dapat dilihat tag nama rasmi “Running Man” dengan nama gadis itu selain terdapat juga sehelai jersi rancangan itu dan sejumlah besar surat yang dikatakan datang daripada ahli dan kakitangan rancangan itu.
Rata-rata netizen tersentuh melihat tindakan pihak produksi “Running Man” yang baik itu. Nampaknya mereka memang benar-benar menganggap Goo Hara seperti ahli keluarga sendiri sehingga sanggup meninggalkan peringatan kepada mendiang yang juga merupakan kenangan manis kepada mereka.

Harap mendiang tenang di sana.
Sumber: Koreaboo

Tersebar Gambar Ahli ‘Running Man’ Tinggalkan Tag Nama & Surat Di Tempat Peringatan Goo Hara


Pasti ramai yang masih teringat dengan kontroversi melibatkan Kim Jung-hyun kan? Disebabkan oleh itu, dia kini memilih untuk berehat seketika bagi mendapatkan rawatan yang sesuai.

ARTIKEL BERKAITAN
Dek Isu 'Dikawal' Seo Yeji, Kim Junghyun Dilapor Kembali Lalui Rawatan Kesihatan Mental

Selepas berpisah dengan agensi lamanya iaitu O& Entertainment, lelaki itu disahkan berjabat tangan dengan syarikat Story J kini. Kalau anda nak tahu, agensi ini menaungi ramai pelakon hebat seperti Kim Tae-hee, Seo In-guk, Yoo Seung-ho dan lain-lain.
Respon agensi berkenaan,

Kami sentiasa melihat bakat Kim Jung-hyun sebagai pelakon. Selepas kami mengetahui dia memulakan langkah sendiri, kami berbincang untuk jangka masa yang panjang selain membina kepercayaan antara satu sama lain.
Kim Jung-hyun sedang memberi fokus untuk memulihkan kesihatannya. Dengan termeterai kontrak ini, dia akan menerima sokongan yang baik dan menumpukan perhatian kepada lakonan.

Semoga cepat sembuh supaya dia boleh kembali ke dunia lakonan kerana ramai yang sedang menunggu.

Apa pun, kita harapkan yang terbaik untuknya.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

Sertai Agensi Baru, Kim Junghyun Bakal Kembali Berlakon?


Seo Ji-soo, bekas ahli Lovelyz bakal tampil dalam drama “Seasons of Blossom!”.

ARTIKEL BERKAITAN
Dilapor Sedang Bercinta, Agensi Kim Junsu JYJ & Kei LOVELYZ Beri Respon

Perkara itu disahkan sendiri oleh agensinya, Mystic Story apabila mereka mengeluarkan kenyataan,
Seo Ji-soo telah mengesahkan penampilannya dalam satu drama “Seasons of Blossoms” melalui laman penstriman OTT. Buat pertama kalinya, Ji-soo bakal membawa watak antagonis, oleh itu kami mengharapkan sokongan anda.
Ji-soo turut menyampaikan ucapan,

Memandangkan siri asal webtoon ini diadaptasi daripada drama, watak Ji Sun ini merupakan watak baru yang direka, jadi saya mengharapkan saya mampu mencapai jangkaan penonton dan memberikan sinergi dalam watak itu.
Drama “Seasons of Blossoms” dikhabar bakal ditayangkan pada 21 September akan datang.
Sama-sama nantikan okay!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNEWSIS

“Dia Bawa Watak Jahat” – Agensi Sahkan Seo Jisoo Bakal Terajui Drama ‘Seasons of Blossoms’


Rasanya sudah beberapa kali kemungkinan mengenai musim kedua “Squid Game” disebut pihak produksi dan juga Netflix sendiri.
Terbaru, pengarah Hwang Dong-hyuk sekali lagi menyebut mengenai sambungan siri berkenaan di karpet merah ‘2022 Critics Choice Awards’.

Katanya,
Saya sedang bekerja untuknya, masih belum menulisnya lagi tapi semuanya sudah ada di dalam kepala saya. Semuanya adalah rahsia dan saya tak boleh bercakap apa-apa buat masa ini.

#SquidGame creator Hwang Dong-hyuk teases Season 2 of the global sensation.
“It’s here,” he says pointing to his brain. “Not on the page.” https://t.co/YlAM9sXfmR pic.twitter.com/KmmjOJpeUq
— Variety (@Variety) March 13, 2022

Tambahnya mengenai watak Sung Ki-hoon (Lee Jung-jae),
Dia akan kembali dan melakukan sesuatu buat dunia.
Hwang Dong-hyuk juga mengakui bahawa musim pertama siri itu merupakan yang terbaik dalam sejarah Netflix,

Meskipun ia memberikan tekanan yang hebat buat saya, namun saya akan lakukan yang terbaik untuk memuaskan hati penonton yang menantikan musim kedua.
Dalam pada itu, Lee Jung-jae telah memenangi ‘Pelakon Lelaki Terbaik’ manakala “Squid Game” dinobat sebagai ‘Siri Bahasa Asing Terbaik’ di majlis berkenaan.

Untuk pengetahuan, “Squid Game” yang ditayangkan pada September lalu itu membawa kisah permainan kelangsungan hidup melibatkan 456 peserta yang menaruhkan nyawa mereka untuk memenangi hadiah wang sebanyak 45.6 bilion won.
Tak sabarnya!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERVariety

“Saya Rasa Terbeban..” – Pengarah ‘Squid Game’ Kongsi Perkembangan Musim Kedua


Fuh akhirnya! Mark Tuan bakal lancar album solo pertamanya. Omoo tak sabar!

ARTIKEL BERKAITAN
GOT7 Dilapor Bakal Buat Comeback Mei Ini!

Selepas GOT7 membawa haluan sendiri setelah menamatkan kerjasama bersama JYP Entertainment, semua ahli nampaknya kelihatan agak sibuk dengan jadual masing-masing. Tidak terlepas juga, Mark yang pulang semula ke California dan menandatangani kerjasama dengan agensi sukan, Creative Artists Agency (CCA) serta American Talent.
Sebelum ini, berita comeback GOT7 sudahpun berjaya menggembirakan peminat namun masih ramai yang tertanya-tanya bilakah Mark dan Jin-young bakal debut secara solo? Hal ini kerana, ahli-ahli lain sudah mengeluarkan album solo mereka, malah masih banyak projek solo yang akan datang.

Akhirnya penantian peminat terjawab apabila Mark baru-baru ini memuat naik khabar gembira melalui akaun rasmi Twitternya sendiri, bahawa album solonya akan dilancarkan tidak lama lagi.
https://twitter.com/marktuan/status/1544376661977665537

Melalui akaun Instagram Mark juga, dia telah memuat naik teaser bagi tajuk serta konsep album yang akan dilancarkan. Disebabkan oleh popularitinya yang kini kian melonjak bukan sahaja di Asia malah di negara Eropah, menjadikan peminat demand untuk Mark mengadakan konsert secara solo.
Permintaan itu dilihat mempunyai peluang yang agak cerah apabila Mark telah memberi hint sewaktu sesi temu bualnya bersama FLAUNT Magazine.
Saya sebenarnya teruja untuk menyanyikan lagu-lagu ini secara langsung. Saya juga harap ianya memberikan tenaga yang berlainan apabila kami melakukan ‘tour’ sebagai GOT7. Saya rasa bila membuat persembahan secara berkumpulan, pentas agak padat dan peminat sukar untuk fokus kepada semua benda sekaligus. Jadi saya harap, dengan ‘tour’ saya sendiri, ianya akan lebih mesra dan dekat dengan peminat.
Wah, seronokla kan korang? Akhirnya Mark Tuan nak buat ‘tour’ dia sendiri. Jadi buat peminat Mark, jangan terlepas dengar album solo “The Other Side” pada 26 Ogos akan datang okay!
Tahniah Mark Tuan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERFlaunt Magazine

Mark Tuan Bakal Lancar Album Solo Pertama Hujung Ogos Ini


Bukan sahaja handsome dan berbakat, tapi Cha Eun-woo ternyata kaya meskipun baru berusia 24 tahun.
Menurut laporan media, ahli kumpulan ASTRO itu telah membeli sebuah flat mewah di Ville Polaris Penthouse secara tunai tanpa pinjaman bernilai 4.9 bilion won (RM17.3 juta). Hal ini nyata dicemburui ramai memandangkan Cha Eun-woo yang masih muda.

Khabarnya flat itu hanya mempunyai satu pintu bagi setiap tingkat, sekaligus menjanjikan privasi yang maksima. Selain itu, kediaman tersebut dikatakan mempunyai 4 bilik tidur dan 3 bilik air.

Sumber turut mengatakan bahawa Cha Eun-woo membeli rumah berkenaan daripada Choi Chi-hoon, pengerusi lembaga pengarah bagi sektor pembinaan Samsung iaitu Samsung C&T Corporation.
Lagi pula, pelakon Park Min-young turut dikatakan tinggal di penthouse berkenaan.

Mesti ibu bapa Cha Eun-woo berbangga dengan pencapaian anak mereka kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Kyunghyang

Ramai Cemburu Cha Eunwoo Beli Penthouse RM17.3 Juta Secara Tunai Pada Usia 24 Tahun


10 tahun kita bersamanya, tak sangka Lee Kwang-soo sudah mencecah usia 35 tahun kini.

ARTIKEL BERKAITAN
Hos 4 Program Hiburan Bersama, Ini Sebab Lee Kwangsoo Setia Dengan Yoo Jaesuk

Terbaru, pelakon itu telah berkongsi kata-kata manis buat peminat yang menghantar pelbagai hadiah buat hari jadinya menerusi Instagram.
Katanya,

Saya menyambut hari yang gembira kerana semua yang mengucapkan selamat hari jadi buat saya. Saya memikirkan sama ada dengan ucapan terima kasih dapat menyampaikan perasaan ini dengan baik tapi saya tak boleh fikirkan apa-apa meliankan ucapan terima kasih. Saya akan sentiasa melakukan yang terbaik untuk menunjukkan banyak perkara baik buat awak.

View this post on Instagram

A post shared by 이광수 (@masijacoke850714)

Bukan sahaja peminat, malah rakan artis lain seperti Han Hyo-joo, Nucksal, Ahn Bo-hyun, Haha, Choi Yu-hwa, Seolhyun dan ramai lagi turut mengucapkan terima kasih buat lelaki itu.

Lebih bermakna apabila kekasihnya Lee Sun-bin dilihat meninggalkan emoji cawan dan kek untuk menyambut hari bermakna itu.

Selamat hari jadi Lee Kwang-soo!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERhttps://news.nate.com/view/20220715n09943

Lee Kwangsoo Beri Ucapan Buat Peminat Sempena Hari Jadi, Kekasih Lee Sunbin Turut Tinggal Komen


Negara Korea sememangnya terkenal dengan kemajuan dalam teknologi pembedahan plastik. Sebut saja nak ‘betulkan’ bahagian tubuh yang mana, pasti boleh diuruskan oleh doktor kosmetik bertauliah di sana. Jangan terkejut kerana ada yang telah menjalani prosedur ini seawal usia 14 tahun atas galakan ibu bapa dan juga rakan mereka. Yalah kan, hidup dalam masyarakat yang pentingkan rupa, tak peliklah prosedur perubatan ini jadi rebutan rakyat di sana.
Orang biasa selalunya terlepas daripada kritikan apabila mereka menjalani sebarang pembedahan plastik tetapi tidak bagi golongan selebriti. Ini kerana mereka sering menjadi perhatian netizen, lantas jika ada perubahan pada wajah seseorang selebriti itu, pasti akan dapat ditangkap oleh netizen.

Isteri ahli “Running Man” iaitu Haha turut terpalit dengan khabar angin bahawa dia sangat obses dengan pembedahan plastik. Namun begitu, Byul sendiri telah tampil menafikan tebakan netizen mengenai isu itu.

Wanita itu menjelaskan bahawa perubahan fizikalnya itu berlaku selepas melahirkan anak pertama dan kedua mereka.
“Setiap kali memuat naik foto di laman sosial, saya kerap disalah anggap melakukan pembedahan plastik.

“Mereka kerap meninggalkan komen seperti adakah kamu (Byul) melakukan pembedahan plastik dengan duit yang diperolehi suami kamu?

“Sebenarnya perubahan fizikal itu berlaku adalah disebabkan saya sering hamil dan melahirkan anak, berat badan saya juga turun naik disebabkan kehamilan, sebab itu nampak berlainan.

“Bukanlah saya tidak pernah melakukan pembedahan plastik sebaliknya saya sudah berhenti melakukannya selepas berkahwin,” jelasnya menerusi program KBS 2TV popular, Happy Together baru-baru ini.
Biarlah kalau Byul nak habiskan duit suaminya pun, asalkan Haha tak kisah dan menyokong kemahuan isterinya itu.
Sumber: Soompi

Dituduh Berhabis Duit Suami Untuk Buat Pembedahan Plastik, Isteri Haha Tampil Nafikannya!


Debaran menantikan bahagian kedua “The Glory” kian terasa kini!

ARTIKEL BERKAITAN
"Saya Mahukan Dia" - Luahan Jung Sungil Buat Song Hyekyo Dalam Trailer 'The Glory 2' Bikin Teruja

Terbaru, para pelakon siri Netflix iaitu Kim Gun-woo, Kim Hieora, Park Sung-hoon, Cha Joo-young dan Jung Sung-il telah menjalani temubual eksklusif bagi membincangkan mengenai spoiler dan kemungkinan plot bahagian kedua yang ditebak oleh penonton.
Dalam perbincangan itu, ramai penonton mengagak bahawa watak Son Myung-oh sebenarnya masih hidup. Jelas Kim Gun-woo yang membawa watak itu,

Ianya menarik kerana ramai yang menyangkan bahawa saya masih hidup.

Balasanya menarik perhatian penonton,

Ianya di antara mati atau hidup. Kita berjumpa di bahagian kedua.
Usik Park Sung-hoon,
Kenapa awak tak potong rambut? tengah bersedia untuk bahagian ketiga ke?

Antara spekulasi lain ialah Moon Dong-eun sebenarnya sudah mati dan So-hee yang menyamar sepertinya untuk membalas dendam. Kata mereka,
Adakah Dong-eun yang mati semasa jatuh dari bangunan itu?
Walaupun tidak memberikan sebarang klu spesifik namun penonton sudah tidak sabar menantikan bahagian kedua itu memandangkan pelbagai teori yang mendebarkan.
Saksikan bahagian kedua “The Glory” bermula 10 Mac ini di Netflix!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERXSports News

“Moon Dongeun Mati?” – Pelakon ‘The Glory’ Bincang Kemungkinan Musim Ke-3


Malam ini, telah berlangsung majlis paling berprestij dalam dunia hiburan Korea iaitu ‘Anugerah Baeksang 2022’.

ARTIKEL BERKAITAN
Lee Junho & Kim Taeri Dinobat 'Pelakon Terbaik' Kategori Drama Di 'Anugerah Baeksang 2022'

Antara kategori yang dinantikan peminat K-Drama, sudah semestinya ‘Drama Terbaik’ yang berjaya merebut hati ramai ketika tayangannya.
Banyak drama hebat yang dipertandingkan, namun tuah nyata berpihak pada siri Netflix iaitu “D.P.” lakonan Jung Hae-in dan Koo Kyo-hwan.

Kalau anda nak tahu, drama ini membawa kisah unit khas mengejar tentera yang lari daripada kem atas pelbagai alasan dan kisah tersendiri.

Tahniah!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

‘D.P.’ Dipilih ‘Drama Terbaik’ Di ‘Anugerah Baeksang 2022’


BLINK pasti masih lagi dalam kegembiraan kan sekarang? Mana taknya BLACKPINK berjaya raih kemenangan kan… tapi, ada seorang artis antarabangsa yang mungkin boleh sertai ahli BLINK tau…

ARTIKEL BERKAITAN
BLACKPINK, BTS & SEVENTEEN Bawa Pulang Beberapa Anugerah Di 'MTV Video Music Awards 2022'

Kalau korang nak tahu, Taylor Swift pun sebenarnya menggemari kumpulan BLACKPINK! Baru-baru ini, tersebar satu video di mana kelihatan Taylor Swift turut menyanyi bersama sewaktu BLACKPINK membuat persembahan di MTV Video Music Awards 2022.
https://twitter.com/ENGLISA_/status/1564133653701169154

Malah, kalau ada yang mengikuti Taylor Swift di akaun rasmi Tiktoknya, mesti korang nampak dia menggunakan lagu “Pink Venom” ketika menunjukkan gaun pakaiannya pada majlis anugerah tersebut, dengan kapsyen,
I bring the pain like!

 @taylorswift
Team All Too Well bringing the emotional pain to the VMAs… 🧣
 ♬ Pink Venom – BLACKPINK

BLINK sebenarnya sangat gembira dengan interaksi antara Taylor Swift dan BLACKPINK kerana mereka berbangga dengan kejayaan yang dikecapi secara global. Malah, ada dalam kalangan peminat yang menginginkan kolaborasi antara BLACKPINK dan juga Taylor Swift sama seperti mereka bergandingan dengan Selena Gomez sebelum ini.
Hm, agak-agak dorang akan kolaborasi tak?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Muat Naik Video Dengan Lagu ‘Pink Venom’, Taylor Swift Ternyata Minat BLACKPINK


Kim Ji-ho bekas ahli kumpulan Oh My Girl kini dikhabarkan sedang mencari agensi baharu setelah menamatkan kontraknya dengan agensi sebelum ini WM Entertainment.

ARTIKEL BERKAITAN
"Awak Dalam Keadaan Gawat" - Eunkwang BTOB & Yubin Oh My Girl Kongsi Baki Akaun Bank

Baru-baru ini, satu agensi yang mengadakan perbincangan bersama Ji-ho memeberi satu kenyataan mengesahkan perkara tersebut.
P&Studio mengumumkan bahawa

Memang benar kami mengadakan pertemuan dengan Ji-ho. Kami berbincang secara positif.
P&Studio adalah agensi yang turut menguruskan pelakon Park Hyung-sik dan Sung Yu-bin.  Ji-ho meninggalkan pasukannya dengan menamatkan kontraknya dengan agensi kumpulan Oh My Girl iaitu WM Entertainment pada April lalu.
Kumpulan Oh My Girl terus bekerja sebagai kumpulan sebagai enam ahli iaitu Hyo-jeong, Mimi, Yoo-A, Seung-hee, Yu-bin dan Arin. Ji-ho berkata melalui satu laman web kafe peminat rasmi Oh My Girl pada bulan Mei lalu bahawa,

Saya telah bercakap dengan syarikat beberapa kali tentang aktivit masa depan, tetapi kami memutuskan untuk menyokong satu sama lain di masa hadapan. Saya masih akan menyokong aktiviti kumpulan Oh My Girl.
Dia menyambung,
Saya tidak boleh memberitahu kalian semua secara terperinci tentang perancangan masa depan saya, tetapi apa sahaja yang saya lakukan pada masa hadapan, saya akan melakukan yang terbaik untuk memberikan imej yang baik.
Semoga bila Ji-ho dah berkerjasama dengan agensi baru, segala aktivitinya di masa hadapan akan menjadi satu kejayaan buat dirinya!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Teruskan Karier Lakonan, Jiho Bekas Ahli Oh My Girl Sertai Agensi Baru


Korang layan tak musim pertama drama “Work Later, Drink Now”?
Sebelum ini, TVING telah mengesahkan bahawa “Work Later, Drink Now” akan menemui penonton dalam musim kedua, dengan empat watak utama yang sama seperti musim pertama.

Pada 7 Julai, “Work Later, Drink Now 2” berkongsi foto 4 pelakon utama iaitu Jung Eun-ji, Han Sun-hwa, Lee Sun-bin dan Choi Si-won, yang bersatu semula sebelum penggambaran mereka yang akan dimulakan.
Pasukan produksi turut menyatakan,

Kami sangat gembira dapat bekerjasama dengan pelakon yang mempunyai tenaga yang tidak berubah walaupun selepas masa berlalu. Memandangkan kami akhirnya memulakan penggambaran pertama, kami akan melakukan yang terbaik untuk membawa tahap semangat semasa ini sehingga ke penghujungnya, jadi sila nantikannya.

Bagi yang belum tahu, berdasarkan webtoon, “Work Later, Drink Now” mengisahkan tentang tiga sahabat yang hidup dengan falsafah untuk minum alkohol bersama selepas waktu kerja. Lee Sun-bin membawa watak Ahn So-hee, seorang penulis rancangan hiburan, Han Sun-hwa sebagai Han Ji-yeon, pelatih yoga, Jung Eun-ji sebagai Kang Ji-goo, seorang YouTuber origami dan Choi Siwon sebagai Kang Bok-goo, seorang PD rancangan hiburan.

Nantikan “Work Later, Drink Now 2” yang akan ditayangkan pada separuh kedua 2022!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

Sambutan Baik Pada Musim 1, ‘Work Later, Drink Now’ Mula Penggambaran Musim Ke-2 Kini


Selepas kongsi hidapi kanser tiroid pada awal Januari lalu, pelakon Park So-dam akhirnya muncul di khayalak ramai buat kali pertama.

ARTIKEL BERKAITAN
Selepas Kongsi Hidapi Kanser Thyroid, Park Sodam Sapa Peminat Dengan Surat Tulisan Tangan

Bagi yang belum tahu, pada Januari lalu, Park So-dam telah berkongsi bahawa dia baru sahaja selesai menjalani pembedahan yang disebabkan kanser tiroid.
Terbaru pada 19 Disember, Park So-dam telah menghadiri sidang akhbar untuk filemnya akan datang berjudul “Phantom”, di mana dia bercakap tentang kemunculan semulanya.

Park So-dam pada awalnya meminta maaf kepada peminat, dengan berkata,
Saya minta maaf kerana menyebabkan ramai orang risau tentang saya. Saya sentiasa memberitahu peminat saya untuk sihat, dari segi fizikal dan dalaman, tetapi saya tidak dapat menunaikan janji itu, dan untuk itu, saya minta maaf.

Kemudian, pelakon itu turut berterima kasih kepada pengarah filem “Phantom”, dengan menyatakan bahawa dia menerima kekuatan untuk meneruskan penggambaran. Jelasnya,
Saya bertemu projek ini ketika saya benar-benar bergelut. Saya terus berterima kasih kepada pengarah sehingga ke hari ini kerana dia memegang tangan saya ketika itu, yang memberi saya keberanian untuk merebut peluang ini. Walaupun saya bimbang kerana penggambaran filem ini dilakukan ketika saya sedang letih mental dan fizikal, saya gembira kerana saya bertemu dengan pelakon senior yang baik.
Dalam pada itu, “Phantom” ialah sebuah filem aksi pengintip berlatarkan era penjajahan dan mengikuti sekumpulan individu yang semuanya disyaki sebagai pengintip yang dikenali sebagai ‘Phantom’. Ianya turut dibintangi pelakon lain seperti Honey Lee, Park Hae-soo dan Seo Hyun-woo.
Semoga Park So-dam sentiasa sihat!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSBS News

“Saya Minta Maaf” – Park Sodam Buat Penampilan Umum Pertama Sejak Pembedahan Kanser Tiroid


Dengar cerita, ramai yang dah lama tunggu tayangan “The Batman”?
Sepertinya pelakon Kim Ji-hun juga tidak terlepas menonton filem adiwira yang sudah sekian lama dinantikan itu.

Pun begitu, ramai yang terkejut melihat reaksi pelakon lelaki itu. Menerusi Instagram Story, Kim Ji-hun dilihat memuat naik pelbagai kritikan serta kata-kata kesat kepada filem berkenaan,
XX.. hanya poster sahaja cool.
Malah dia turut mengulas mengenai setiap watak menerusi posting lima poster karakter berbeza. Ulas Kim Ji-hun pada watak Penguin (Colin Farrell),

Kenapalah pak cik ini yang perlu lakonkan Penguin.. Kalau awak mahu tiada siapa mengenali awak, ianya merupakan kejayaan yang besar.

Pelakon itu juga tidak menyukai watak Catwoman (Zoe Kravitz). Kritiknya, karakter tersabut nampak tidak realistik dan dilukis seperti video CG bukannya macam manusia. Berkenaan Riddler (Paul Dano) pula,

Paul Dano hanya melakukan apa yang biasa dilakukan.
Kim Ji-hun nampaknya kesal dengan penghasilan “Batman”,
Saya menonton siri ‘Batman’ dengan jangkaan dan kerisauan tapi saya berasa bosan hingga ke babak terakhir. Saya menulis review kerana berasa marah saya pergi ke panggung, mengenepikan jadual seni yang padat. Saya juga geram kerana saya mempunyai jangkaan yang tinggi.

Tambahnya lagi,
Tolak ke tepi persona filem ‘Batman’ mungkin sesuatu yang besar tapi naskhah ini boleh dikatakan sebagai melulu. Tak baik meninggalkan review negatif bagi sebuah filem yang diriliskan, tapi saya berasa sedikit marah selepas pulang daripada panggung
Selepas membaca luahan hati Kim Ji-hun ini, rata-rata peminat memahaminya sebagai peminat setia francais filem berkenaan dan menganggap ia hanyalah review jujur. Namun ramai juga yang mempersoalkan pelakon itu kerana menggunakan perkataan kasar di dalamnya.
Marah betul Kim Ji-hun!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

“F***, Buang Masa Pergi Wayang” – Netizen Terkejut Lihat Review Negatif Kim Jihun Buat ‘Batman’


Tengah-tengah PKP ni, banyak aktiviti dengan member terpaksa ditangguhkan demi keselamatan dan kesihatan semua orang. Tak boleh dah lepak, tengok wayang macam dulu. Apa boleh buat kan?
Tapi, terima kasih pada teknologi, sebab ada cara baru untuk layan drama dan movie dengan kawan-kawan di iQIYI. Apa tu? iQIYI (Disebut ai-chee-yi) ni laman streaming baru, bermacam-macam movie dan drama dari Asia ada! Nama dengar macam comel kan? Tapi bila layan, memang melekat depan phone lah jawabnya.

Paling penting ada disediakan sari kata, mudahlah nak faham bila layan K-Drama atau C-Drama. Feature baru yang korang boleh gunakan adalah kalau pakai apps, korang boleh komen sambil tonton, so kita lepak dengan member secara maya!

Wow! Dah boleh komen dekat video la, tapi komen yang murni-murni je tau.

Menerusi iQIYI, korang akan disajikan dengan banyak kandungan video secara PERCUMA, cuma mungkin korang akan rasa kurang puas sebab tontonan bukan dalam bentuk HD. So, kami sarankan untuk korang upgrade je sebagai ahli VIP sebab bayaran pada bulan pertama hanyalah RM1.90 tau.
Bila dah upgrade kepada ahli VIP korang boleh tonton semua video dalam High-Definition (HD). Bukan visual je HD, sound pulak Dolby Audio okay, memang real dan puas dengar, jelas dan rasa termasuk sekali dalam cerita terus. Lagi best, sebab tiada lagi iklan ketika korang tengah syok tonton drama kegemaran korang tu wei. So, macam mana nak jadi ahli VIP? Klik je dekat sini

Dah banyak sangat pilihan, mesti konfius tak tahu nak layan kan? Jangan risau, kami cadangkan korang layan K-Drama macam Search, 18 Again, Tale of The Nine Tailed dan jugak Hush (Akan datang pada 11 Disember ini).

Bosan asyik K-Drama jer? Drama Melayu pun, macam Cinta Sekali Lagi, Cemburu Seorang Perempuan dan Sweet Dreams. Ajaklah member layan sekali, takdelah emosi sorang-sorang. Confirm dari satu episod ke satu episod, sedar-sedar dah habis satu season!
Tahu tak korang boleh jadi subscriber VIP iQIYI dengan hanya share kod referral je. Macam best kan? Sebab memang best. Mesti ramai yang nak tahu. Macam mana tu?
Senang jer, hanya perlu ikut langkah mudah ni:

Daftar akaun di iQIYI
Pergi ke user tab
Friend Referral Program
Klik Invite Now

Untuk maklumat lanjut, boleh kunjungi www.iq.com atau muat turun iQIYI di App Store dan Play Store hari ini!

Makin Banyak Drama & Movie Boleh Layan Masa PKP Ni Dengan Member, Jangan Tak Ajak Diorang Pulak


Makin ramai pelakon yang disahkan menyertai musim ketiga “Dr. Romantic”!

ARTIKEL BERKAITAN
Han Sukkyu, Lee Sungkyung & Ahn Hyoseop Sah Terajui 'Dr Romantic 3'

Terbaru, So Ju-yeon yang membawa watak Yoon Ah-reum dalam musim kedua drama SBS berkenaan disahkan akan kembali menyambung wataknya itu untuk musim baru ini. Hal ini diumumkan oleh agensinya sendiri pada pagi ini.
Dalam musim lalu, penonton menonjolkan perhatian mendalam buat watak doktor Yoon Ah-reum kerana hubungan cinta yang comel bersama jururawat Park Eun-tak yang dilakonkan oleh Kim Min-jae.

Untuk pengetahuan, “Dr. Romantic” membawa kisah ‘doktor sebenar’ bertempat di Hospital Doldam yang usang. Drama ini terbukti popular apabila musim pertamanya pada 2016 berjaya merekodkan rating setinggi 27.6% manakala sebanyak 27.1% semasa musim keduanya pada 2020.

Terdahulu, “Dr. Romantic 3” dijadual memulakan tayangan pada separuh pertama 2023.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHerald POP

Kembali Bawa Watak Yoon Ahreum, So Juyeon Sah Sertai ‘Dr. Romantic 3’